Izvinjenje guvernera Havaja zbog lažne uzbune - Dnevnik\nHONOLULU: Guverner Havaja Dejvid Idž izvinio se za "bol i zabunu" koje je izazvalo lažno upozorenje na opasnost od navodnog raketnog napada u toj saveznoj američkoj državi.\nIdž je na konferenciji za novinare obećao da će ponovo biti izvršena procena sistema za uzbunjivanje kako bi se osiguralo da se takva greška nikada više ne ponovi. Lažna uzbuna koja je u subotu upozorila stanovnike Havaja na opasnost od navodnog raketnog napada izazvala je paniku koja je trajala gotovo 40 minuta, a još uvek nije sasvim jasno kako je do toga došlo.\nDok je predsednik lokalnog parlamenta Havaja Skot Saiki rekao da je neko pritisnuo pogrešno dugme, iz Bele kuće je saopšteno da se radilo isključivo o "državnoj vežbi", prenosi AP.Ljudi su u panici napuštali domove, a informacija da je u pitanju lažna uzbuna stigla je do svih korisnika mobilnih telefona tek nakon 38 minuta.\nU međuvremenu, američka Federalna agencija za komunikacije pokrenula je sveobuhvatnu istragu o čitavom slučaju.Saiki je izjavio da je sistem, za koji je stanovnicima Havaja rečeno da se na njega mogu osloniti, potpuno zakazao. "Jasno je da vladine agencije nisu spremne i nedostaje im kapacitet da se nose sa vanrednim situacijama", naveo je u saopštenju.\nAmerički predsednik Donald Tramp je obavešten o situaciji na Havajima gde je građanima upućeno upozorenje na opasnost od balističke rakete."Predsednik je upoznat sa situacijom u vezi sa vežbom za vanredne okolnosti na Havajima. Reč je isključivo o vežbi", kazala je portparolka Bele kuće Lindzi Volters, prenosi Rojters.\nUzbuna je, međutim, izazvala paniku među stanovništvom Havaja. U poruci se građani upozoravaju na pretnju balističkom raketom i pozivaju da hitno potraže sklonište. "Ovo nije vežba", navedeno je u poruci.Agencija za upravljanje vanrednim situacijama Havajia potvrdila je kasnije da ne postoji pretnja od balističke rakete, prenosi Bi-Bi-Si.\nPortparol te agencije Ričard Raposa rekao je da nije jasno šta je dovelo do toga da se izda upozorenje za građane Havaja.Havaji su u decembru prošle godine testirali sirenu za upozorenje od nuklearnog napada po prvi put od završetka Hladnog rata.\nTestiranja su usledila usled rastuće pretnje od raketnog i nuklearnog programa Severne Koreje. Pjongjang je u septembru 2017. izvršio svoj šesti nuklearni test.\nGlas Amerike nedelja, 14. januar 2018.\nStrah od kima Izvinjenje guvernera Havaja zbog lažne uzbune


Objavljen Izvještaj o reviziji Završnog računa budžeta Opštine Žabljak za 2014.godinu\nPodgorica, 18. decembar 2015.godine – U skladu s Godišnjim planom revizija za 2015. godinu, Državna revizorska institucija izvršila je finansijsku reviziju i reviziju pravilnosti Završnog računa budžeta Opštine Žabljak za 2014.godinu.\nNa bazi sprovedene revizije, utvrđenog činjeničnog stanja i izjašnjenja Opštine Žabljak na Preliminarni izvještaj DRI, nadležni Kolegijum DRI u sastavu g. Dragiša Pešić (član Senata – rukovodilac Kolegijuma) i dr Branislav Radulović (član Senata – član Kolegijuma), izražava uslovno mišljenje na finansijsku reviziju i negativno mišljenje na reviziju pravilnosti.\nFinansijskom revizijom Završnog računa budžeta Opštine Žabljak za 2014. godinu utvrđeno je da Završni račun budžeta ne sadrži bitno materijalne greške i da daje istinit i objektivan prikaz iskazanih primitaka i izdataka na gotovinskoj osnovi, osim za nepravilnosti iskazane u komentarima Izvještaja o konsolidovanoj javnoj potrošnji za 2014. godinu, koje se odnose na sredstva budžeta prenešena iz prethodne godine, otplatu neto obaveza i iskazani suficit.\nRevizijom pravilnosti Odluke o Završnom računu budžeta Opštine Žabljak za 2014. godinu utvrđeno je da Opština Žabljak nije u materijalno značajnim aspektima uskladila poslovne aktivnosti sa zakonskim i drugim propisima koji regulišu poslovanje subjekta revizije. Revizijom su utvrđena odstupanja i neusklađenosti sa sljedećim zakonskim i podzakonskim propisima: Zakona o sistemu unutrašnjih kontrola, Zakona o budžetu i fiskalnoj odgovornosti, Zakona o finansiranju lokalne samouprave, Zakona o državnim službenicima i namještenicima, Zakona o zaradama državnih službenika i namještenika, Zakona o javnim nabavkama, Zakona o poreskoj administraciji, Zakona o spriječavanju nelegalnog poslovanja, Zakona o državnoj imovini, Uredbe o načinu vođenja evidencije pokretnih i nepokretnih stvari i o popisu u državnoj svojini, Pravilnikom o jedinstvenoj klasifikaciji računa za budžet Republike, budžete vanbudžetskih fondova i budžete opština, Pravilnikom o načinu sačinjavanja i podnošenja finansijskih izvještaja budžeta, državnih fondova i jedinica lokalne samouprave, Pravilnikom o načinu i postupku uspostavljanja i sprovođenja finansijskog upravljanja i kontrola, Pravilnikom o poreskom knjigovodstvu i Uputstvom o radu trezora.\nNadležni Kolegijum DRI utvrdio je da obim i karakter utvrđenih nepravilnosti i nedostataka kod subjekta revizije nalaže:\n- Da se sa sadržajem Izvještaja upoznaju ministarstva nadležna za nadzor nad subjektom revizije (Ministarstvo unutrašnjih poslova i Ministarstvo finansija), radi preduzimanja mjera nadzora i praćenja odgovornosti u poslovanju subjekta revizije.\n- Da se sa sadržajem Izvještaja Državne revizorske institucije upozna Odbor za ekonomiju, budžet i finansije Skupštine Crne Gore.\n- Da Opština Žabljak u roku od 6 (šest) mjeseci, od dana prijema izvještaja, izvijesti Državnu revizorsku instituciju o preduzetim mjerama na ispunjenju preporuka iz ovog Izvještaja.\nKonačan Izvještaj o reviziji Završnog računa budžeta Opštine Žabljak za 2014. godinu zvanično je objavljen na internet stranici Državne revizorske institucije Crne Gore.\nIzvještaj o reviziji Završnog računa budžeta Opštine Žabljak za 2014. godinu\nMore in this category: « Objavljen Izvještaj o reviziji Završnog računa budžeta Opštine Budva\tUčešće Predsjednika Senata povodom rasprave o Predlogu zakona o budžetu Crne Gore za 2016. godinu »


Jeftini letovi iz Srbije do Malavija - Avio karte Srbija Malavi - eSky.rs\nAvio karte iz Srbije do Malavija\nPretražite letove iz Srbije do Malavija\nProverite najbolje prilike za letove iz Srbije do Malavija\n✔ Postoje li posebne ponude za letove iz Srbije do Malavija na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Malavija?\n✔ Ako rezervišem let iz Srbije do Malavija, mogu li da rezervišem ujedno i smeštaj?\n✔ Koje avio-kompanije nude letove iz Srbije do Malavija?\nBudite sigurni, da na eSky.rs ponuda letova iz Srbije do Malavija uključuje ne samo niskotarifne avio-kompanije, već i one koje su specijalizovane za visoki standard.


By\tePodunavlje Mart 27, 2020\t0\nNaredna sedmica biće najbitnija, jer se tada može očekivati najjače ubrzanje širenja korona virusa, dok će u petoj nedelji epidemija polako doći do vrha, izjavio je danas epidemiolog Predrag Kon i dodao da je za sada situacija „solidna”.\nKon je objasnio da smo zahvaljujući merama uspeli da za 6, 7 dana da usporimo virus i njegovo očekivano ubrzanje.\nČekaju nas dve teške i važne nedelje, možda i treća gde će stalno biti povećavanja broja pacijenata, to nisu prijatne vesti ali mnogo zavisi od nas i važno je da izdržimo tih par nedelja koje su najvažnije, rekao je on.\nKon je na veb konferenciji „Tu smo” u organizaciji Foruma pacijenata Srbije istakao da je potrebna „gvozdena disciplina” i da smo do sada mogli da pratimo situaciju, odnosno tačno da znamo ko se od koga zarazio.\nIstakao je da se naredne dve nedelje može očekivati povećanje broja obolelih, ali i smrtnih slučajeva.\nNažalost, situacija je očekivana i takva kakva jeste. Pretnja i dalje postoji. Jako je važno da, posebno u naredne dve nedelje, imamo gvozdenu disciplinu, rekao je Kon.\nDr Kon je kazao da je važno masovno testiranje, a govoreći o razlici između karantina i izolacije, objasnio je da je karantin namenjen isključivo za zdrave ljude, prvenstveno one koji dolaze iz inostranstva.\nU njemu su potpuno zdravi ljudi ali postoji mogućnost da će u narednih 14 dana ispoljiti neke simptome. Izolacija je potpuno nešto drugačije. Mi moramo da imamo izolaciju koja je bolnica za najlakše bolesnike, za one koji eventulano imaju vrlo lake simptome pa im se pogorša, da mogu da bude prebačeni u bolnicu, objasnio je dr Kon.\nUpitan da li se može očekivati da građani odbijaju da idu u smeštaj na Sajmu on je rekao da je u svim velikim epidemijama uvek bilo izbegavanja i iracionalnog ponašanja, čak i pretnji, napada, nekolntrolisanog straha.\nKon je rekao da je važno da se poštuju mere koje se odnose na zaštitu i da je veoma važno da ne dođe do zaraze koje bi se prenela masovnije na zdravstvene radnike.\nTakođe je podvukao da, koliko je važno da se zaštite medicinski radnici, toliko je bitno i da korona ne uđe u gerontološke centre, jer bi onda veliki broj starih ljudi završio na respiratorima.\nOn je dodao da je u zaštiti do korona virusa bitno jačanje imuniteta, što podrazumeva najpre dovoljno sna, pravilnu ishranu, izbegavanje duvana…\n« SZO: Nisu "žrtve", niti "zaraženi", to su "ljudi koji imaju Kovid-19" Isplata penzija u pošti i bankama i tokom vikenda »\nPrazna kasa – puni džepovi!\nJun 30, 2017 Vesti\nZakazana 14. sednica SO Velika Plana\nUhapšen u Smederevu zbog marihuane\nLančani sudar u ulici Kralja Petra Prvog\nOd 1. oktobra preduzećima ne treba pečat


Dveri traže referendum za zakon o istopolnim zajednicama • Poportal\nDveri traže referendum za zakon o istopolnim zajednicama\n11/02/2021 Predrag Panić\nInfo služba Dveri u Požarevcu saopštava da je Ministarstvo za ljudska i manjinska prava objavilo „polazne osnove” za izradu nacrta Zakona o istopolnim zajednicama, „iako o tome nikada nisu pitani građani na referendumu niti je vladajuća SNS u svom predizbornom programu imala ovaj zakon“.\n– Ovo je prvi korak ka legalizovanju homoseksualnih brakova, koji u drugom koraku vodi ka usvajanju dece od strane istih homoseksualnih partnera.\nDok, sa jedne strane, uvode Ministarstvo za porodicu na velika vrata – na drugoj strani na mala vrata nameću antiporodični zakon o istopolnim zajednicama, koji se sada donosi po ubrzanoj proceduri.\nOvaj zakon znači da treba da prihvatimo novi sistem vrednosti koji nije imanentan srpskom tradicionalnom društvu koje počiva na prirodnoj porodici kao bračnoj zajednici između muškarca i žene.\nCilj ovog zakona je da se smanji značaj tradicionalnih porodičnih vrednosti, da se promeni ustavna definicija braka i porodice, da se pošalje poruka kako porodica nije bitna, da brak nije bitan, iz čega proizilazi da rađanje dece nije bitno, da je to zastarelo, a da je moderno nešto sasvim drugo što predstavlja ideologija homoseksualizma.\nDakle, ovde nije u pitanju zaštita bilo čijih ugroženih prava već promocija političke ideologije homoseksualizma našoj deci.\nSrpski Pokret Dveri naglašava da se od građana Srbije traži „da prihvate sistem vrednosti koji je u svemu suprotan našoj pravoslavnoj veri, učenjima svih tradicionalnih verskih zajednica u Srbiji, javnom moralu i porodičnim vrednostima“.\n– Da se ovde radi o homoseksualnim brakovima jasno se vidi iz onoga što piše u predlogu ovog zakona: „Istopolna zajednica je zajednica porodičnog života dva punoletna lica istog pola koja je registrovana pred nadležnim organom javne vlasti u skladu sa odredbama ovog zakona”.\nSve odredbe u ovom predlogu zakona bukvalno su kopirane iz Porodičnog zakona, što govori o težnji zakonopisca da istopolne brakove izjednači sa tradicionalnom porodicom, u svakom smislu.\nOvaj zakon predstavlja probni balon za nešto što sledi iza toga, a to je zahtev za legalizacijom usvajanja dece od strane istopolnih partnera, što direktno ugrožava pravo deteta na rast i razvoj u prirodnoj porodici.\nUsvajanjem ovog zakona se uništava osnovna moralna vrednost porodice i društva.\nNe ulazimo ni u čiju privatnost i spremni smo da zaštitimo svakoga ko trpi bilo kakvu diskriminaciju, ali ne želimo nametanje antihrićanskih i antiporodičnih vrednosti našem društvu.\nUostalom, zašto zakonodavci ne konsultuju građane na referendumu po pitanju usvajanja jednog ovakvog zakona?\nNeka građani odluče da li su za ili protiv predloženog zakona, što bi bilo jedino ispravno demokratsko rešenje.\nInfo služba, GrO Dveri Požarevac.\nU toku 5. sednica Skupštine grada Požarevca\nPevačima „tezge“ samo uz ugovor\nU ponedeljak deo sela Poljana bez struje\n18/02/2018 Predrag Panić\n13/11/2019 Predrag Panić


Jezive pretnje iz SNS: Ima nas spremnih da kolima uletimo u masu! ·\nJezive pretnje iz SNS: Ima nas spremnih da kolima uletimo u masu!\nKomentari isključeni za Jezive pretnje iz SNS: Ima nas spremnih da kolima uletimo u masu!\nZamenik predsednika Skupštine grada Čačka i istaknuti član Srpske napredne stranke Aleksandar Maksimović kaže da postoji mnogo članova ove stranke koji su spremni da automobilima ulete u masu i gaze protestante.\nGovoreći o protestima i blokadama auto-puta i ostalih velikih saobraćajnica, koji se dva vikenda zaredom odvijaju širom Srbije, visoki funkcioner vladajuće stranke uputio je jezive pretnje i rekao da postoje članovi SNS koji su spremni d aulete vozilima u masu i gaze protestante.\n„Direktiva iz centrale je da se ne preduzimaju nikakve mere. Ima dosta ljudi koji su spremni da sednu u svoja vozila i da ulete u tu masu. Ali da vam kažem, mnogo više ima nas, videli ste pretpostavljam u Areni kako je bilo kad smo imali skupštinu stranke nedavno. Videli ste koliko je tu sveta bilo, koliko je bilo unutra, koliko je ostalo napolju“, rekao je Maksimović i dodao:\n„Mi imamo oko 10.000 članova SNS u Čačku. Pa samo jedan odsto tih ljudi da se pojavi, razbili bi to, odneli bi ih kao da ne postoje.\n"Ima ljudi koji su spremni da sednu u svoja vozila i da ulete u tu masu", kazao je večeras Aleksandar Maksimović, visoki funkcioner sns.\nUverite se i sami 👇 pic.twitter.com/0W8vLzEyQ0\n— Mirko Poledica (@MirkoPoledica78) December 6, 2021\nĐUKANOVIĆ: Ja hoću protest podrške za Rio Tinto!


Preporuke ruskih vojnih lekara za protivepidemijske mere u Srbiji /video/ - Sputnjik Srbija\n15:24 14.04.2020 (osveženo 22:51 14.04.2020) Preuzmite kraći link\nU gradovima nastavljaju da rade onkološke, kardiološke i druge klinike, u kojima je pacijentima potrebna hitna medicinska pomoć lekara opšte prakse.\nKako bi sprečili da zbog zaraženih pacijenata oboli medicinsko osoblje, ruski epidemiolozi dali su preporuke za organizaciju prijema i raspoređivanja pacijenata, poštovanje antiepidemiološkog režima na odeljenjima i organizaciji ishrane.\nSpecijalisti RHB zaštite Ministarstva odbrane Rusije nastavili su dezinfekciju na Vojnomedicinskoj akademiji Srbije u Beogradu.\nSanitarna obrada operacionih i reanimacijskih odeljenja obavlja se redovno. Medicinska ustanova prekinula je da vrši planirane hirurške intervencije, ali to nastavlja da obavlja u hitnim slučajevima.\nZbog teške epidemiološke situacije u gradovima na jugu Srbije doneta je odluka da se grupa ruskih lekara i specijalista za zaštitu RHB premeste u grad Niš radi dezinfekcije u medicinskim ustanovama.\ndezinfekcija, preporuke, lekari, Rusija


Keri i britansko rukovodstvo o ispunjavanju Minskog sporazuma - 19.07.2016, Sputnik Srbija\nKeri i britansko rukovodstvo o ispunjavanju Minskog sporazuma\nAmerički državni sekretar Džon Keri je nakon sastanka sa premijerom Velike Britanije Terezom Mej i ministrom spoljnih poslova Borisom Džonsonom izjavio da je... 19.07.2016, Sputnik Srbija\nevropa, politika, vesti, svet\n17:49 19.07.2016 (Osveženo: 11:05 05.09.2021)\n© REUTERS / Sergei KarpukhinAmerički državnog sekretara Džon Keri\nAmerički državni sekretar Džon Keri je nakon sastanka sa premijerom Velike Britanije Terezom Mej i ministrom spoljnih poslova Borisom Džonsonom izjavio da je razgovarano o reformama u Ukrajini i ispunjavanju Minskog sporazuma.\nKeri: Intervencija SAD sprečila krvoproliće u Ukrajini\n„Takođe smo razmenili mišljenja o neophodnim reformama u Ukrajini, o tome kako bismo mogli da pokrenemo punu realizaciju Minskog sporazuma i šta je sve potrebno, kako sa ruske, tako i sa ukrajinske strane da bi se napravili pomaci u Minskom procesu“, rekao je Keri.\nUkrajinske vlasti su u aprilu 2014. započele vojnu operaciju protiv samoproglašenih LNR i DNR koje su proglasile nezavisnost nakon državnog prevrata u Ukrajini u februaru 2014. godine.\nPrema poslednjim informacijama UN, više od 9.400 ljudi stradalo je u sukobima u Ukrajini. Pitanje rešenja situacije u Donbasu se razmatra, uključujući i tokom susreta minske kontakt-grupe, koja je od septembra 2014. godine usvojila već tri dokumenta kojima se regulišu koraci za deeskalaciju sukoba. Međutim, i nakon sporazuma o primirju između sukobljenih strana se nastavlja razmena vatre.\nRusija i SAD uskoro o Siriji\nDržavni sekretar SAD Džon Keri potvrdio je da će se predstavnici ministarstava spoljnih poslova RF i SAD uskoro sastati da bi raspravljali o situaciji u Siriji i zajedničkim akcijama u borbi protiv terorističkih organizacija.\n„Danas sam ponovo razgovarao sa ministrom spoljnih poslova Ruske Federacije Sergejem Lavrovom. Obojica verujemo da razumemo pravac kojim se krećemo, kao i šta je potrebno postići. Naše grupe (diplomata) će se uskoro sastati kako bi nastavile ove korake i povećale naše mogućnosti u borbi sa Al Kaidom i DAEŠ-om“, rekao je Keri na konferenciji za štampu u Londonu.


Gradonačelnik Novog Sada Miloš Vučević izjavio je danas u Vukovaru da će Srbija insistirati na tome da Srbi u Hrvatskoj imaju puno pravo da koriste ćirilicu i da se ne stide svoje nacionalne pripadnosti.\n"Tražićemo i da Srbi mogu slobodno da odlaze u svoje crkve, da imaju ustanove kulture. Zapravo, da Srbi u Hrvatskoj imaju ista prava kao što ih Hrvati imaju u Srbiji", rekao je Vučević, uz konstataciju da Novi Sad predstavlja pravi primer harmoničnog suživota različitih nacija.\nVučević je posetio Vukovar na poziv Srđana Jeremića, predsednika Zajedničkog veća opština tog hrvatskog grada, koje vodi brigu o zaštiti interesa i prava srpskog naroda na području Vukovarsko-sremske i Osiječko-baranjske županije, saopšteno je iz novosadske Gradske uprave.\n"U poseti smo Srbima koji žive u istočnom delu Hrvatske, odnosno u istočnoj Slavoniji, zapadnom Sremu i Baranji. Prošlo je četiri godine od kada sam bio poslednji put u Vukovaru, a danas ću obići ista mesta kao tada i sagledati da li su se stvari promenile nabolje ili nagore tokom tog perioda", rekao je Vučević.\nOn je dodao da je od Srba čuo da mnogo toga ne funkcioniše najbolje kada je reč o njihovom položaju u Vukovaru.\n"Želeli bismo da budu što bolji odnosi Srba i Hrvata u obe zemlje, jer mi smo komšije, živimo jedni pored drugih i imamo zajedničke muke i probleme", istakao je Vučević.\nVUČEVIĆ U ZAGREBU SA BANDIĆEM I PUPOVCEM "Nema uspeha za ovaj deo Evrope ako ne sarađujemoi ne stremimo istom cilju"


Slobodno preuzimanje ili čitanje standarda za zaštitnu opremu, medicinska sredstva i bezbednost i otpornost\nU cilju globalne borbe protiv COVID-19, Predsednički komitet CEN-a i CENELEC-a doneo je odluku da se zainteresovanima u industriji zaštitne opreme i medicinskih sredstava, kao i pacijentima i javnosti, omogući slobodan pristup određenom broju standarda iz ove oblasti. Ova odluka je doneta sa ciljem da se, usled sve veće potrebe za dodatnim količinama zaštitne opreme i medicinskih sredstava, omogući da se proizvodni pogoni kompanija koje se bave drugom delatnošću privremeno preusmere na ovakvu proizvodnju, a da ona bude u skladu sa evropskim i međunarodnim standardima.\nKako se navodi u saopštenju CEN-a i CENELEC-a, od svih nacionalnih tela za standarde u zemljama članicama zahteva se da zainteresovanim stranama omoguće da, bez naknade, preuzmu nacionalne verzije sledećih evropskih ili međunarodnih standarda iz oblasti zaštitne opreme, medicinskih sredstava i bezbednosti i otpornosti:\nSledeći standardi dostupni su samo za čitanje preko našeg sajta:\nEN ISO 10993-1:2009+ AC:2010, Biološkovrednovanjemedicinskihsredstava – Deo 1: Vrednovanje i ispitivanje u okviruprocesaupravljanjarizikom\nEN ISO 374-5:2016, Zaštitnerukavicekoještiteodopasnihhemikalija i mikroorganizama – Deo 5: Terminologija i zahtevaneperformansezarizikodmikroorganizama\nEN ISO 13688:2013, Zaštitnaodeća – Opštizahtevi\nISO 31000:2018, Menadžment rizikom - Smernice\nInstitut za standardizaciju Srbije je u skladu sa ovom odlukom CEN-a i CENELEC-a omogućio slobodan pristup nacionalnim verzijama ovih standarda i poziva sve zainteresovane strane, proizvođače iz ove oblasti ili one koje će svoju delatnost u ovom kriznom periodu privremeno preusmeriti na proizvodnju zaštitnih rukavica, odeće, maski i druge zaštitne opreme i medicinskih sredstava da preuzmu ove standarde.\nDa biste preuzeli navedene standarde, potrebno je ili da se prijavite, ukoliko ste novi korisnik, ili da pomoću već otvorenog naloga i vašeg korisničkog imena i šifre izvršite porudžbinu i naša služba prodaje će vam dostaviti tražene standarde na način za koji ste se opredelili.\nKao što smo ranije i obavestili naše korisnike, za vreme vanrednog stanja, a u cilju sprečavanja širenja COVID-19, obustavljen je rad sa strankama u prostorijama Instituta. Kako biste dobili sve neophodne informacije u vezi sa ovim, ali i drugim standardima i uslugama Instituta, možete nas kontaktirati putem telefona navedenih na sledećoj adresi: https://www.iss.rs/rs/news/news_519.html


Mađari ''ubili lepotu'', Voša izborila remi - Sportske.net\nMađari ''ubili lepotu'', Voša izborila remi\nJoš jedan meč na pripremama u Antaliji odigrala je ekipa Vojvodine, i to protiv mađarskog Đera.\nOvog puta, Novosađani nisu uspeli da trijumfuju, meč je završen rezultatom 0-0, a obeležila ga je gruba igra mađarskog kluba, koju je dan ranije indirektno i najavio njihov trener Mirjuca.\nOn je, naime, na pitanje o utakmici protiv Vojvodine, novinarima rekao: ''Moramo ih samleti''.\nNa ruku takvoj igri ekipe Đera išla je i činjenica da je arbitar ovog meča bio njihov zemljak Horako, koji im je dopustio dosta oštrih startova.\nU takvoj situaciji, najvažnije je bilo da se niko od igrača Vojvodine ne povredi u ovom meču, mada su Luković i Vasilić pretrpeli jake udarce u pojedinim duelima.\nNovosađani ipak nisu dozvolili da na kraju budu savladani. Tokom 90 minuta igre nije bilo puno prilika za postizanje gola, a posle utakmice trener Vojvodine Zoran Marić nije imao šta da zameri svojim igračima.\n''Arbitar je tolerisao na momente oštru igru Đera i to je ubilo lepotu igre u ovoj utakmici. Zadovoljan sam, što naši mladi igrači nisu ustuknuli, već su prihvatili borbu i pokazali da mogu da se nose i sa takvim protivnikom. Nadam se da povrede koje su zaradili Vasilić i Luković nisu ozbiljnije prirode.\nNismo postigli gol, ali ga nismo ni primili. Budući da su povređeni Gaćinović i Asani, a da nas je čekao još jedan susret, imao sam mali izbor igrača u ovoj utakmici i u skladu s tim kalkulisao sam sastavom'', izjavio je Marić.\nIgrali su još: Jovanić, Grgić, Ćurko, Kokija i Radović.


„Binacikl“ novo parking mesto za bicikliste u Novom Sadu | Media Start Info\n„Binacikl“ novo parking mesto za bicikliste u Novom Sadu\nParkiranje bicikala problem je u svim većim gradovima širom Srbije. Zbog toga je “Neformalna grupa: Studenti scenske arhitekture, tehnike i dizajna” odlučila da pokrene inicijativu “Bajk park”, kako bi građanima Novog Sada olakšali problem sa kojim se svakodnevno susreću.\n– Ovu inicijativu sprovodimo zajedno sa organizacijom ‘Novo kulturno naselje’ koja je osnovana 2014. godine. Cilj projekta je pružanje nove dimenzije jednom urbanom fragmentu, od praktične primene – kao parking za bicikl, do svojevrsnog lendmarka – mesta za okupljanje – kaže Surutka.\nInicijativa „Bajk park“\n– Nastali smo pre svega iz potrebe da doprinesemo skromnom boljitku kvaliteta života stanovnika. Na lokalitetu ne postoje adekvatni držači za bicikle, komšije pronalaze alternativne načine za parkiranje i bicikle vezuju za ogradu obližnje škole i vrtića, za bandere i slično, čime se urušava harmonija prostora i stvaraju čepovi i prepreke u pešačkom saobraćaju. Nakon uviđanja ovih problema i konsultacija sa građanima, zajednički se došlo do ideje da bi ‘Binacikl’ mogao da odgovori na problem – dodaje Surutka.\n– Bina je pun pogodak, jer se u novonaseljskom međublokovskom prostoru organizuje niz participativnih aktivnosti godinama unazad, ponajviše od strane organizacije ‘Novo kulturno naselje’ i ovo je prva zajednička aktivnost koju sprovodimo. Projekat realizujemo zajedno sa organizacijom Novo kulturno naselje, sa kojom smo otpočeli saradnju na prošlogodišnjem filmskom festivalu ‘21114 – Film Fest’ – dodaje ona.\n– Trenutno smo u fazi obezbeđivanja dozvola za postavljanje objekta. Tome je prethodilo informisanje kojim nadležnim institucijama je potrebno obratiti se za dobijanje privremene dozvole za postavljanje objekta u javnom prostoru. U narednom periodu planirano je obezbeđivanje svih potrebnih dozvola nakon čega sledi faza nabavke materijala, kreiranja konstrukcije a zatim postavljanja ‘Binacikla’. Do poslednje aktivnosti na projektu, a to je organizacija kulturnog programa i ‘otvaranja’ bine-parkinga, ima još dosta posla – izjavila je Surutka.\n– Nakon dobijenih dozvola, krećemo u nabavku materijala. Sledi postavka konstrukcije objekta, a zatim i ostalih elemenata. Poslednja faza projekta predstavlja zvanično otvaranje ‘Binacikla’, kao i organizacija kulturnog događaja – ističe ona.\nFoto: Inicijativa „Bajk park“\nTagovi incijativa, Novi Sad, parking za bicikle, studenti\nPrethodna vestGostovanje zagrebačkog plesnog ansambla Revel Revel u Bitef teatru\nSledeća vestPojedini mediji namerno krše Kodeks novinara Srbije


(VIDEO)”ZAUSTAVIMO OVE LUDAKE INAČE ĆEMO IMATI NUKLEARNI RAT”, Aleksandar, francuski Kapetan, poslao poruku javnosti\nNa društvenim mrežama se pojavio snimak francuskog kapetana Aleksandar Juving Brune-a koji u veoma emotivnom obraćanju iznosi niz uvreda na francuske generale, koji po njemu žele da uvuku Francusku u nuklearni rat sa Rusijom. Ovaj snimak je već izazvao veliku pažnju javnosti na društvenim mrežama a ono što je interesantno, najveći mediji o tome ne govore. Podsetimo da se na francuskim informativnim kanalima pojavljuju vojni zvaničnici koji polako govore o ratu protiv Rusije.\n“Moji dragi prijatelji, dobar dan. Šaljem vam ovaj novi snimak dok je vruće, zato što sam malo ljut, zato što čujem na svim društvenim mrežama, zato što studija gov*njivih medija primaju svake nedelje pukovnike kako bi pripremile javno mnjenje za rat protiv Rusa”, otpočeo je svoje obraćanje ovaj francuski Kapetan i nastavio optužbama prema najvišim vojnim zvaničnicima da slušaju tuđa naređenja koja znamo odakle dolaze, ali, “uzimate odgovornost, dimenzije koju ne možete da zamislite”.\n“Svi generali i svi pukovnici, pukovnik Goja, general Yakovleff, general Deporte i drugi generali, general Klermon, svi oni koji uzimaju reč i koji pišu i koji pozivaju sve Francuze da se pripreme za rat, vi ste u najmanju ruku tupani”, u jednom dahu je nastavio francuski Kapetan, dodavši da iako treba da ih respektuje naglašava da su tupani.\n“Vi ste na putu da nas odvedete u rat i pored toga što ste neodgovorni, vi ste ludaci. Zato što vam sva tv studija daju reč, a ta reč ima vrednost”, direktno se obratio najvišim vojnim zvaničnicima i naglasio da su oni poslednjih decenija bili tu da brane interese Francuske i da brane svoj narod a sada taj narod vode u rat.\nTagovi: Francuz - Kapetan - poruka


Milan Mojsilović - Dnevni list Danas\nPočetna » Milan Mojsilović\nNačelnik Generalštaba Vojske Srbije (VS), general Milan Mojsilović, razgovarao je danas s novim šefom Vojne kancelarije NATO za vezu u Beogradu, brigadnim generalom Tomazom Vitaleom.\nNačelnik Generalštaba Vojske Srbije general Milan Mojsilović obišao je danas deo jedinica Kopnene vojske angažovanih na pružanju pomoći ugroženom stanovništvu u otklanjanju posledica poplava u Blacu i Prokuplju, saopštilo je Ministarstvo odbrane.\nPiše: FoNet 2. 7. 2020.\nNačelnik Generalštaba Vojske Srbije general Milan Mojsilović u poseti Skoplju\nNačelnik Generalštaba Vojske Srbije general Milan Mojsilović sastao se danas u Skoplju sa načelnikom Generalštaba Armije Severne Makedonije general- potpukovnikom Vaskom Đurčinovskim, sa kojim je razgovarao o aktuelnoj bezbednosnoj situaciji u regionu i svetu.\nPiše: FoNet 5. 2. 2020.\nNačelnik Generalštaba Vojske Srbije (VS) general Milan Mojsilović razgovarao je danas o aktuelnoj bezbedonosnoj situaciji na Kosovu sa komandantom KFOR-a general-majorom Mikeleom Rizijem.\nHaradinaj: Izjava Mojsilovića pretnja miru i stabilnosti\nPremijer Kosova u ostavci Ramuš Haradinaj ocenio je večeras da je izjava načelnika generalštaba Vojske Srbije, generala Milana Mojsilovića da računa na podršku ruske vojske u pogledu izazova na Kosovu direktna pretnja miru i stabilnosti.\nPiše: FoNet 6. 8. 2019.\nNačelnik Generalštaba Vojske Srbije na konferenciji UN u Njujorku\nNačelnik Generalštaba Vojske Srbije (VS) general Milan Mojsilović izjavio je u Njujorku da je Srbija i dalje spremna da učestvuje u mirovnim operacijama UN, doprinoseći time izgradnji mira i bezbednosti u svetu, saopštilo je danas Ministarstvo odbrane.\nTara: Kolegijum o Kosovu ministra odbrane i načelnika Generalštaba\nNa Tari je danas održana zajednička sednica Kolegijuma ministra odbrane i proširenog Kolegijuma načelnika Generalštaba, kojom je rukovodio ministar odbrane Aleksandar Vulin, a razmatrana je i bezbednosna situacija na Kosovu i izazovi u zemlji i regionu, saopšteno je iz Ministarstva.\nAerodromu u Batajnici ime Milenka Pavlovića\nAerodrom Batajnica se od sada zvanično zove – Vojni aerodrom „Pukovnik – pilot Milenko Pavlović“, objavio je danas specijalizovani vazduhoplovni portal Tangosix.\nKomandanti jedinica koje su bile angažovane na teritoriji Kosova i drugih ratnih jedinica Vojske Jugoslavije u periodu 1998-1999. godine obišli su danas, zajedno sa ministrom odbrane Aleksandrom Vulinom i načelnikom Generalštaba Vojske Srbije Milanom Mojsilovićem, izložbu „Odbrana 78“ u Muzeju grada Beograda.\nVučić ukazom unapredio načelnika Generalšataba u čin generala\nPredsednik Srbije Aleksandar Vučić, povodom Dana Vojske Srbije, doneo je ukaz o vanrednom unapređenju u čin generala načelnika Generalštaba Vojske Srbije general-potpukovnika Milana Mojsilovića, saopštila je pres služba predsednika Republike.\nMinistar odbrane Aleksandar Vulin i načelnik Generalštaba Vojske Srbije Milan Mojsilović prisustvovali su parastosu za žrtve NATO bombardovanja, koji je služen danas u Kapeli Svetog Đorđa u kasarni „Banjica 2“.\nSusret načelnika Generalštaba s komandantom KFOR-a\nNačelnik Generalštaba Vojske Srbije general-potpukovnik Milan Mojsilović razgovarao je danas u Beogradu s komandantom KFOR-a general-majorom Lorencom D’Adarijom.


Suše se šume u Srbiji, pošumljavanje prioritet\nU ovom trenutku postoje velike površine šuma u Srbiji koje se suše “zbog stresa”, odnosno, povećanja prosečne godišnje temperature vazduha, objasnio je Ristić na međunarodnom skupu stručnjaka zemalja centralne i istočne Evrope i Kine "16+1", na kojem se razgovara o problemima vezanim za klimatske promene u svetu, nestajanja šuma i razvoja drvne industrije.\nNa skupu su učesnici predstavili probleme sa kojima se njihove zemlje susreću usled klimatskih promena, a šumarstvo je ocenjeno kao jedno od najvažnijih mera za ublažavanje efekata ovih promena.\nOtvarajući današnji skup, ministar poljoprivrede, šumarstva i vodoprivrede Branislav Nedimović rekao je da je upravo tema borbe protiv klimatskih promena gde će se zajedničkom izjavom potvrditi važnost šume i šumarstva u ovoj oblasti.\n“Šume su neophodne za opstanak ljudskog društva,” rekao je Nedimović te podsetio da se ovih dana navršava četiri godine od velikih poplava koje su bile posledica klimatskih promena.\nPrema Ristiću, osnovno pitanje za stručnjake na skupu je i kako razvijati globalnu drvnu industriju, a ne ugrožavati prirodu i kako da 5.000 firmi u našoj zemlji iz ovog sektora nastavi da se razvija, ali bez uticaja na prirodno okruženje.\n“Srbija, posle tranzicionih dešavanja, ima industriju drveta kao jednu od najvitalnijih grana privrede koja zapošljava 30 hiljada ljudi i prihoduje više od milijardu evra,” rekao je Ristić.\nNapomenuo je da bi u budućnosti "šumski turizam" mogla biti oblast za saradnju dve zemlje i pozvao da srpska preduzeća posete u oktobru sajam posvećen turizmu u Gvangdžouu, na jugu Kine.\nZbog ubrzanog razvoja ovog privrednog sektora u našoj zemlji, kaže Ristić, kineske kompanije su zainteresovane za ulaganje u drvnu industriju, a godinama unazad naša kvalitetna stabla putuju u Kinu.\n“Pored tradicionalnih tržišta Severne Amerike, Rusije i područja Balkana, Srbija je veoma zanimljiva za kineske kompanije koje ovde kupuju vrlo kvalietno drvo i prerađuju u vrhunske proizvode u svojim kompanijama i širom sveta,” objašnjava dekan Šumarskog fakulteta.\nPitanja kako da se koriste šume u Srbiji, da se ne napravi šteta i podrži razvoj industrije drveta, i da se, pri tome građanima obezbedi svake godine dovoljna količina drveta za ogrev, biće tema i narednih godina za stručnjake za klimatske promene.\nZato, kaže Ristić, predlaže se, pre svega, bolja organizacija nadležnih institucija, odgovorniji odnos pojedinaca prema šumama kao i promena niza zakona te brži "uvoz" savremenih pozitivnih iskustava i znanja iz sveta.\nNa kraju skupa, ministri i članovi kineske delegacije pustili su u rad zajednički projekat, portal o klimatskim promenama i šumarstvu www.cina-ceecforestry.org na kojem su sve informacije o prošlim i budućim zajedničkim projektima zemalja “16+1”.


Naučno – istraživački projekat „Analiza zakonskih i podzakonskih akata iz oblasti upravljanja zaštićenim prirodnim područjima EU i domaće regulative sa akcentom na analizu stanja nivoa jedinica lokalne samouprave sa predlogom mera za unapređenje na teritoriji Grada Novog Sada“ - Pravni fakultet Univerziteta Union u Beogradu\nU prostorijama Pravnog Fakulteta Univerziteta Union u sredu 29.06.2021. godine od 12h, vršiće se prezentacija rezultata naučno – istraživačkog projekata „Analiza zakonskih i podzakonskih akata iz oblasti upravljanja zaštićenim prirodnim područjima EU i domaće regulative sa akcentom na analizu stanja nivoa jedinica lokalne samouprave sa predlogom mera za unapređenje na teritoriji Grada Novog Sada“.\nGradska uprava za zaštitu životne sredine na Javnom konkursu za dodelu sredstava za sufinansiranje istraživačkih i razvojnih programa iz oblasti životne sredine na teritoriji Grada Novog Sada dodelila je Pravnom fakultetu Univerziteta Union ovaj projekat.\nRezultati Projekta su publikovani u obliku zbornika radova koji će zajedno sa rezultatima biti predstavljeni u Velikoj sali Fakulteta.\nPrezentacija rezultata projekta će biti organizovana uz mogućnost da se prati uživo u prostorijama Pravnog fakulteta Univerziteta Union i online preko Zoom internet platforme na sledećem linku:\nMeeting ID: 849 9886 8403


Kuburović: Srbija napredovala u borbi protiv korupcije - Politika - Dnevni list Danas\nPočetna » Politika » Kuburović: Srbija napredovala u borbi protiv korupcije\nMinistarka pravde Nela Kuburović razgovarala je danas sa predstavnicima Generalnog direktorata za proširenje Alanom Džonsom i Dejvidom Hadsonom o postignutim rezultatima na polju borbe protiv korupce, kao i napretku Srbije u okviru Akcionog plana za poglavlje 23.\n2Piše: Danas Online 25. marta 2019. 16.36\nKako se navodi u saopštenju Ministarstva pravde, Kuburović je ukazala da je od 1. marta 2018. godine uspostavljena nova organizacije sudova i tužilaštva, kojom su formirana četiri nova regionalna centra za borbu protiv organizovanog kriminala i korupcije.\nOna je istakla da su zahvaljujući novim zakonskim rešenjima, sudovi i tužilštva postigli dobre rezultate – doneto je preko 300 osuđujućih pravnosnažnih presuda za krivična dela sa koruptivnim elementom.\nNa sastanku je ukazano, dodaje se u saopštenju, da je potrebno dobro odrediti parametre po kojima će se pratiti rezultati sprovođenja zakona, kako bi svi dobri efekti novog sistema bili prepoznati i u izveštajima o napretku Srbije ka EU.\nPredstavnici GD za proširenje su istakli da su prepoznati napori i napredak Srbije u oblasti borbe protiv korupcije, ali da je potrebno još uvek dosta rada u ovoj oblasti, posebno kada je u pitanju prevencija.\nKuburović je istakla da je cilj da se smanji mogućnost koruptivnog ponašanja, čime će se smanjiti i broj takvih predmeta u tužilaštvima i sudovima.\nKako se dodaje, ona je ocenila da su uvođenje portala e-aukcije u postupcima izvršenja ili e-javne nabavke, upravo jedne od takvih preventivnih mera na kojima država trenutno radi.\nOna je dodala da će i tokom revizije Akcionog plana za Poglavlje 23, Potpoglavlje za korupciju obuhvatiti i nove dodatne mere. Kuburović je pohvalila rad Tužilaštva za organizivani kriminal u oblasti pranja novca, gde ne samo da je došlo do osuđujućih presuda, već je oduzeta i imovina velike vrednosti.\nKorupcija, Ministarstvo pravde, Nela Kuburović\n25. marta 2019. u 19.58\nNajblaze svasta , otvaranjem poglavlja smanjuje se korupcija, ma das se i dosadasnji zakoni primenjuju bila bi manja koprupcija, a vi Nela nikad niste culi za VERICU BARAC, pa samo da ste to uradili gde bi nam bio kraj, nisi primetila da je Selakovic pobegao u ladovinu.\n25. marta 2019. u 20.23\nMinistarko: Možete sejati laži našem jadnom narodu. ali evropa neće nasesti vašim izjavama. Mi koji smo još ostali u Srbiji dobro znamo koliko korupcije ovde ima.


Krivična prijava protiv majke malog Milenka\nCentar za socijalni rad Kozarska Dubica podnijeće zbog napuštanja djeteta krivičnu prijavu protiv majke malog Milenka Gajića iz Kozarske Dubice, a kojem je dom pružio sugrađanin Sakib Ramić.\n“Osim napuštanja Milenka, imamo i indicije da je majka fizički zlostavljala drugog sina od sedam godina, koji je trenutno s njom”, kazao je za “Nezavisne novine” Branko Arnaut, direktor Centra za socijalni rad Kozarska Dubica.\nOn je rekao da ustanova aktivno radi na traženju optimalnog rješenja za Milenka, ali da je ovo toliko specifična situacija da je rješenje veoma teško naći.\n“Mi moramo naći najbolje i najidealnije rješenje za tog dječaka, ali u našoj okolini nema ustanove gdje jedan dječak sa dijagnozom lake mentalne retardacije može normalno funkcionisati. U prethodne tri godine smo pokušavali da nađemo hraniteljsku porodicu, ali niko nije htio da ga udomi zbog problema koje dječak ima”, rekao je Arnaut i dodao da je mišljenje u Centru za socijalni rad da smještaj u ustanovu nije rješenje za mladića već vanredno doškolovavanje i hranitelj. Takođe navode da prema njihovoj dokumentaciji dječak ima 17 godina, ali iz priča sugrađana, Sakiba i onoga što mu je Milenko rekao to niko tačno ne zna.\n“Imam sada neku informaciju da će u Dubici biti otvorena večernja škola pa ga namjeravam upisati tu da završi devet razreda pa ćemo vidjeti, šta dalje i kako”, priča Arnaut.\nOn nam je, takođe, rekao da je majka bila dužna da Sakibu od 2014. godine donosi 90 KM dječjeg dodatka, koji dobija za Milenka, ali da je to uradila svega nekoliko puta.\nPo riječima mještana Dubice, Sakib, koji je, iako je bolestan i teško živi, nesebično pružio krov nad glavom malom Milenku, je bio oženjen i imao dva sina, dok ovu porodicu nije krenula da pogađa tragedija za tragedijom.\n“Jedan Sakibov sin je poginuo u saobraćajnoj nesreći 1996. godine, a drugi sin mu se utopio u rijeci 2000, možete zamisliti kakav je to šok za jednog roditelja. Nakon osam mjeseci njegova supruga, do tada potpuno zdrava žena, odjednom umire, izgleda da ju je tuga pokosila i da nije mogla preboljeti gubitak sinova. Od tada je Sakib bio sam, sve dok Milenko nije ušao u njegov život”, kazao je ovaj Dubičanin.\nGrupa Sakibovih komšija je otvorila žiro račun 5520191611872964 u Hypo Alpe Adria Bank, na ime Sakib Ramić, za sve koji žele i mogu da pomognu Sakibu i Milenku. Takođe, poslije pisanja “Nezavisnih” pokrenute su ili su u planu mnoge humanitarne akcije kako bi njih dvojica mogli da ostanu zajedno.


Početak/Društvo/Diskriminacije kod dodele jednokratne pomoći države od 100 evra\nVioleta Milićević13. maja 2020.\nPunoletni građani Srbije već su počeli da se prijavljuju za jednokratnu novčanu pomoć od 100 evra. Centar za ljudska prava – Niš ukazuje na mogućnost diskriminacije osuđenih lica kao i štićenika u ustanovama socijalne zaštite koji nisu primaoci socijalne pomoći, niti su penzioneri.\nUredba Vlade Republike Srbije od 24.04.2020. godine propisuje da pravo na novčanu pomoć imaju SVI građani Republike Srbije, koji na dan stupanja na snagu ove uredbe imaju prebivalište na teritoriji Republike Srbije i važeću ličnu kartu, navodi se u saopštenju.\n„Mnogi osuđenici nemaju ličnu kartu, jer im je istekla ili je ranije nisu ni imali, a zbog toga što su u zatvoru nisu u mogućnosti da obnove svoja lična dokumenta. Poznato je takođe da postpenalni prihvat u Centrima za socijalni rad uglavnom predstavlja jednokratnu novčanu pomoć koja se dodeljuje radi izrade ličnih isprava, što ukazuje upravo na to da veliki broj ovih lica i nema lična dokumenta“, ističu u Centru za ljudska prava.\nSličan problem će se javiti i kod isplate štićenicima u ustanovama socijalne zaštite koji nisu primaoci socijalne pomoći, niti su penzioneri, jer nije definisan način prijave za jendnokratnu pomoć države, navode.\n„Centru za ljudska prava – Niš javljaju se lica koja se nalaze na izdržavanju kazne i traže mogućnost da ne budu diskriminisana u odnosu na ostale građane“, navodi se u saopštenju.\n100 evra Centar za ljudska prava pomoć države zatvorenici\nsolunac milos kaže:\n15. maja 2020. u 14:42\nzasto nije nadjen model da i mi dobijemo tih 100 eura.\n16. maja 2020. u 06:35\nE, ova olupina je našla alajbegovu slamu da se ugnjezdi


U okrugu sedmoro novoobolelih - KruševacGrad\nSedam novih slučajeva oboljevanja od korone potvrđeno je u Rasinskom okrugu za dva dana, a preminula su još dva muškarca iz Kruševca, pokazuju podaci nadležnih službi. Do sada je broj preminulih od posledica korona virusa u našem gradu stigao do 19, a medju njima je 15 muškaraca i četiri žene\nPodaci nadležnih pokazuju da broj potvrdjenih pacijenata sa koronom raste u svim delovima Rasinskog okruga, osim u Trsteniku.\nU Brusu je tokom prethodna dva dana zabeleženo troje novoobolelih, a na području te opštine korona je do sada potvrdjena kod 38 lica.\nJoš po jedan slučaj oboljevanja registrovan je u Kruševcu gde je do sada 281 potvrdjen slučaj tog virusa, potom u Aleksandrovcu gde ih do sada 48, u Varvarinu gde je brojka stigla do 25 te Ćićevcu u kome je od početka epidemije obolelo ukupno 10 lica.\nInače, tokom poslednjih dana broj obolelih u Brusu značajno raste te je od 10. juna do danas povećan za 26. Zanimljivo je, međutim, da je u Varvarinu novi slučaj sada zabeležen posle više do mesec i po dana, dok u Ćićevcu novog oboljevanja nije bilo još od aprila.\nU Rasinskom okrugu od početka epidemije od posledica korone preminule su 34 osobe, među kojima je bilo 23 muškarca i 11 žena, virus je potvrdjen kod 408 lica, oporavilo se 330 pacijenata, a na analizu je poslato 5.172 uzorka.\n22.10.2021 0 525\n28. novembra 2021., 02:50


Aleksandar Bocan-Harčenko predstavnik Rusije u Kontakt grupi\nRusija je imenovala diplomatu Aleksandra Bocan-Harčenka za svog predstavnika u novim pregovorima o statusu Kosova, saopštilo je danas Ministarstvo spoljnih poslova Rusije. Imenovanje Bocan-Harčenka je bilo očekivano, budući da je on ekspert za Balkan koji je predstavljao Rusiju na poslednjem sastanku Kontakt grupe u Beču.\nSavet bezbednosti UN je posle protivljenja Rusije usvajanju rezolucije o statusu Kosova na temelju predloga specijalnog izaslanika Martija Ahtisarija, odlučio da Kontakt grupi prepusti pregovore o statusu Kosova.Kontakt grupa za Kosovo, koju čine SAD, Rusija, Francuska, Nemačka, Velika Britanija i Italija, formirala je prošle srede "trojku" koju čine predstavnici Evropske unije, SAD i Rusije i koji će posredovati u novoj rundi pregovora Beograda i Prištine o statusu Kosova. Predstavnik EU u "trojci" je nemački diplomata Volfgang Išinger, dok će SAD predstavljati dosadašnji izaslanik za Kosovo Frenk Vizner.\nDve trećine građana Srbije smatra da saradnju sa EU treba nastaviti\nZa razliku od mnogih političara, više od dve trećine građana Srbije smatra da saradnju sa Evropskom unijom treba nastaviti i ako Unija jednostrano prizna nezavisnost Kosova.\nTo je rezultat junskog istraživanja Kancelarije Vlade za pridruživanje EU koje je uradila agencija Strateški merketing. Šefica Kancelarije Tanja Miščević saopštila je da čak 71 odsto građana prihvata takvu opciju dok 29 odsto smatra da bi u tom sličaju trebalo prekinuti diplomatske odnose sa EU. Međutim,istraživanja je pokazalo da 45 odsto građana smatra da EU ucenjuje Srbiju da bi se odrekla Kosova, trećina veruje da proces pridruživanja Uniji i rešenje statusa Kosova nisu zvanično ali jesu faktički povezani, a četvrtina građana smatra da se radi o nezavisnim procesima.\nNa pitanje gde će se rešiti status Kosova, skoro 40 odsto građana navodi Evropsku uniju, a 29 odsto misli da će to biti u UN. Inače, skoro 70 odsto građana podržava članstvo Srbije u EU, a Tanja Miščević ukazuje da je najvažniji pozitivan stav građana bolji standard koji očekuju ulaskom u EU i sloboda kretanja, a najveći strahovi vezani su za probleme koje će imati poljoprivrednici i za velike troškove koje će imati država.\nNajveće iznenađenje za Tanju Mišković je podatak iz istraživanja da skoro polovina građana nije spremna da se zarad ulaska u EU dodatno školuje, prekvalifikuje ili usavršava. Svodeći rezultate istraživanja, direktor agencije Strateški marketing Srđan Bogosavljević kaže da su građani još u fazi kad manje znaju a više žele.


Abazović: Najjači udarac koji smo zadali mafiji - Sputnjik Srbija\nAbazović: Najjači udarac koji smo zadali mafiji\n12:07 22.04.2021 Preuzmite kraći link\nPotpredsednik Vlade Crne Gore Dritan Abazović kazao je da je jučerašnjim hapšenjem članova jednog kriminalnog klana zadat „najjači udarac“ mafiji u proteklih nekoliko godina.\nAbazović je na vanrednoj pres konferenciji Ministarstva unutrašnjih poslova (MUP) i Uprave policije ponovio da u Crnoj Gori nema nedodirljivih, kao i da hapšenje članova kavačkog kriminalnog klana ima međunarodni značaj.\nNakon saslušanja u Specijalnom državnom tužilaštvu (SDT) Slobodanu Kašćelanu, kojeg je policija označila kao jednog od vođa kavačkog klana, određeno je zadržavanje do 72 sata.\nOn i još nekoliko osoba juče su uhapšeni u Kotoru.\nAbazović je saopštio da su dobili pohvale međunarodnih partnera.\nCrna Gora, kako je istakao, više neće biti sigurna luka za organizovani kriminal, te da će kriminalcima biti „usko u Crnoj Gori“.\n„Crnogorska policija je pokazala da sama može da rešava probleme“, istakao je Abazović navodeći da smo pokazali da možemo da se bavimo mnogo ozbiljnim stvarima.\nMinistar unutrašnjih poslova Sergej Sekulović poručio je da su krenuli odlučno u borbu protiv organizovanog kriminala.\nPomoćnik direktora Uprave policije Dejan Knežević kaže da će prioritet Uprave policije biti borba protiv kriminala i korupcije.\nNavedena kriminalna grupa bila je, kaže, fokus Uprave policije dugi niz godina. Posebno je istakao ulogu Europola i kvalitetan rad Uprave policije i Specijalnog državnog tužilaštva (SDT), koji je rezultirao podnošenjem krivičnih prijava protiv 14 osoba.\nPoručio je da nastaviti aktivnosti, kako preventivne, tako i represivne i prema drugim kriminalnim grupama. On je saopštio da je do sada u obračunu kriminalnih grupa bilo oko 50 žrtava.\nVeoma je otežano, kaže on, praćenje kriminalaca visokog ranga. Na presu je saopšteno i da je raspisana poternica za Radojem Zvicerom, prenosi RTCG.\nObjavljen snimak hapšenja Slobodana Kašćelana, navodnog vođe kavačkog klana /video/\nCrna Gora, organizovani kriminal, Dritan Abazović


Rusija i Iran pozvale na obustavu rada Prvog komiteta Generalne skupštine UN - Sputnjik Srbija\n01:29 13 April 2021\n18:44 08.10.2019 Preuzmite kraći link\nMeđutim, većina članova UN nije podržala ovaj predlog.\n„Želeo bih da predložim privremeni prekid u radu naše sednice, kako bi se o ovom pitanju direktno izvestio generalni sekretar UN, koji je lično odgovoran da sve delegacije imaju jednak i neograničen pristup našim događajima u sedištu UN, koji se voljom sudbine našao na američkom tlu“, rekao je Jermakov.\nPredstavnik Sjedinjenih Američkih Država usprotivio se obustavi rada komiteta.\n„Pomalo iznenađuje reakcija našeg američkog kolege koji ponovo želi da prikoči rešenje za veoma ozbiljan organizacioni problem koji su sami stvorili“, istakao je Jermakov.\nOn je rekao da je potrebno da se za ovaj problem pronađe rešenje, a ne da se on gura pod tepih.\nNa kraju je za obustavu rada komiteta glasalo 16 delegacija, 78 je bilo protiv, a 78 suzdržano.\nProšle nedelje Sjedinjene Američke Države nisu izdale vize jednom delu delegacije iz Rusije i nekih drugih zemalja koje su nameravale da učestvuju u radu Prvog komiteta Generalne skupštine UN.\nIran, Generalna skupština UN


Niška televizija » Radnici Gerontološkog centra na terenu svakog dana (VIDEO)\nRadnici Gerontološkog centra na terenu svakog dana (VIDEO)\nObjavljeno 17.02.2014. 15:33\nI pored državnog praznika i dana koji je za većinu zaposlenih u javnom sektoru neradni, ovaj ponedeljak je za radnike niškog Gerontološkog centra, dan kao i svaki drugi. Pored nege i staranja o korisnicima Centra, ova ustanova se bavi i podelom obroka po kućama, starim, ali i hendikerpiranim licima koji su korisnici ove usluge. Zbog toga su, kako kažu, u rukovodstvu Gerontološkog centra, državni, novogodišnji i svi ostali praznici i neradni dani, u njihovom kolektivu, stran pojam.\nNa terenu su svakoga dana, i u toku praznika, vremenskih neprilika, za vreme rata i bombardovanja. Radnici niškog Gerontološkog centra, koji dele obroke starim i nepokretnim licima, korisnicima ove usluge, za četiri sata obiđu ceo grad. Usluže više od sedamdeset ljudi, za svakog imaju po koju toplu reč, u mnogim slučajevima, i jedinu koju u toku dana njihovi korisnici razmene sa nekim, i uvek stižu da ručak bude na kućnom stolu postavljen na vreme.\nUsluga podele toplih obroka na kućnu adresu, u niškom Gerontološkom centru postoji od 1987. godine. Zanimljiva i gotovo neverovatna činjenica za Srbiju je da se obroci dele svih 365 dana u godini, bez pauze i izuzetaka.\nPravo na korišćenje ove usluge imaju svi koji ispunjavaju uslove koje propisuje Centar za socijalni rad. Jedina razlika je, kako kažu u Gerontološkom centru, socijalni status građana, zbog kojeg je zainteresovanih za ovu uslugu sve više. Trenutno se, prema evidenciji, dnevno u Nišu podeli sedamdesetak obroka, a cena jednog ručka, za one koji nisu oslobođeni plaćanja iznosi 250 dinara.\nBolest ne zna za praznike (VIDEO)


O protivniku je rekao ono što zna svaki laik, ali je ipak istakao na koji način mora da postupi njegova ekipa da bi se nadala dobrom rezultatu.\n"Njihova velika snaga su kontranapadi, dugo igraju zajedno, napadaju sa puno igrača. Ukoliko ne kontrolišemo tranziciju, Francuzi će nam naneti mnogo štete. Argentina će igrati sa nožem među zubima i nadamo se da ćemo na taj način nadoknaditi njihove prednosti", siguran je 58-godišnji strateg.\nOn je zatim progovorio o genijalnosti prve zvezde tima i o tome kako se osećaju igrači u ovom trenutku.\n"On je lider, igrač koji toliko jasno čita igru da nam omogućava da vidimo stvari koje samo genijalci primećuju. Mnogo je teško živeti sa genijem, morate da naučite kako da igrate sa njim i da budete na njegovom nivou. Mesijeva ljubav prema nacionalnom dresu je izuzetno jaka. Osećanja su se akumilirala, ekipa smo koja teško prihvata poraz i zato ćemo biti i te kako konkurentni u nastavku takmičenja", zaključio je Sampaoli.\nPobednik duela ekipa, koje su do sada ili najmanje od svih favorita pokazale ili najveštije sakrile svoje adute, u četvrtfinalu će igrati sa boljim iz duela Urugvaja i Portugala (subota, 20 časova).


javni prevoz – Gerila\nGerila > javni prevoz\nArhiva prema tagu: javni prevoz\nZbog “Bus plusa” Beograd u minusu 150 MILIONA EVRA!\nKako zatvoriti rupu od 150 miliona evra koju je javni prevoz u Beogradu napravio u prošloj godini i koja je morala da se zakrpi iz gradskog budžeta? Zamenik gradonačelnika Goran Vesić prošle nedelje je najavio da će poslodavci za novac...\nSindikat „Nezavisnost“ Gradskog saobraćajnog preduzeća (GSP) Beograd saopštio je da Srbiji trenutno nedostaje preko 6.000 profesionalnih vozača, kao i da samo u GSP-u nedostaje između 200 i 300 vozača i još toliko radnika u održavanju vozila. PROČITAJTE JOŠ: BATA GAŠIĆ...\n“Vesiću, zašto se privatnim prevoznicima u Beogradu daje više novca nego GSP-u”?!\nOdbornička grupa Saveza za Srbiju u Skupštini Beograda upitala je danas zamenika gradonačelnika Gorana Vesića gde se i kako odliva novac iz budžeta namenjen gradskom prevozu i kako je moguće da privatni prevoznici koštaju grad "mnogo više od GSP-a", iako...


ZLATKO JELISAVAC: Peti oktobar ili da li ćemo se stideti onoga što (ne) radimo | Autonomija\nPetog oktobra u Banjaluci održan je veliki protestni skup povodom ubistva Davida Dragičevića. David je ubijen u martu ove godine i od tada njegovi roditelji, uz podršku sugrađana, traže odgovor od vlasti i policije: Ko je ubio Davida? Međutim, vlast i policija se prave ludi… Pokušali su da sakriju dokaze o ubistvu i Davidovu smrt proglase nesrećnim slučajem, pokušali su da sakriju istinu, ali im Davidovi roditelji i solidarni Banjalučani nisu dopustili da se tek tako izvuku.\nOrganizovano je mnogo protesta od marta i na njima je uvek postavljano isto pitanje. Davidov otac tvrdi da zna ko je ubio njegovog sina i za to traži odgovornost banjalučke interventne policije, ali i odgovornost vlasti na čelu sa Miloradom Dodikom. Kako tvrdi Davidov otac, interventna policija iz Banjaluke otela je njegovog sina, držala ga na nekoj tajnoj lokaciji, gde su ga mučili i na kraju ubili… Zašto je policija otela 21-godišnjeg mladića – nije jasno, ali je ponašanje policije i vlasti, u najmanju ruku, sumnjivo. Policija je očigledno pokušala da zataška dokaze, dok je vlast u RS zbog svog rejtinga i izbora odlučila da im pomogne i okrene se protiv građana koji su tražili pravdu.\nPredsednik RS Milorad Dodik Davidovog je oca optužio za politički angažman, pokušavajući da ga predstavi i diskredituje kao nekoga ko koristi sopstvenu tragediju, to jeste smrt sina, i izaziva haos u Banja Luci, kako bi se politički promovisao. Ono što je Dodik uspeo da uradi jeste da izazove još veće ogorčenje i bes građana Banjaluke, RS, kao i cele BiH, a čini se i regiona. Petog oktobra se okupilo više od 40.000 ljudi koji su tražili pravdu za Davida… I verovatno bi ih bilo i više da policija nije sprečavala građane, koji su dolazili iz drugih gradova, da uđu Banjaluku. No, bez obzira na pokušaj da opstruišu skup, impozantan broj ljudi bio je na trgu, a Davidov otac ponovo je izneo optužbe na račun interventne policije.\n„Oteli su ga i držali, na kraju spustili u kanalizaciju. Od dece vam prave narkomane i prostitutke. Ovo je zločinačka država, pretvorili ste MUP u zločinačku narko-organizaciju, ubijate decu“, rekao je Davor Dragičević. A Milorada Dodika je okarakterisao kao „najvećeg zločinca ovog naroda“. Sigurno da Dodiku i njegovoj kliki nije bilo lako da vide toliki broj ogorčenih i revoltiranih ljudi na protestu, i to neposredno pred izbore…\nSvi ćutimo, zgroženi činjenicom da su ubice na slobodi, a da mi ništa nismo uradili kako bi naterali državne organe da urade svoj posao i pronađu krivce za smrt mladih gardista\nPetog oktobra daleke 2004. ubijeni su i gradisti Dragan Jakovljević i Dražen Milovanović u vojnom objektu Karaš na Topčideru. No, pored svih iznesenih dokaza, veštačenja i ekspertiza, još uvek se ne zna ko je ubio ove mladiće. Njihovi roditelji ni posle toliko godina ne znaju šta se desilo sa njihovom decom. Vojna istraga je cinično utvrdila da se radi o ubistvu i samoubistvu, što je kasnijim analizama obesmišljeno, ali istraga još uvek tapka u mestu. Zašto? Pa, očigledno je u interesu nekim još živim akterima da se nikada ne sazna šta se tačno desilo i zašto su ovi gardisti ubijeni. Ovaj slučaj se, inače, još samo aktuelizira svakog 5. oktobra kada roditelji ubijenih gardista, po ko zna koji put, javno pošalju apel državi da pronađe ubice njihovih sinova. Država, kao i sve ove godine, ćuti… Svi ćutimo, zgroženi činjenicom da su ubice na slobodi, a da mi ništa nismo uradili kako bi naterali državne organe da urade svoj posao i pronađu krivce za smrt mladih gardista.\nA desio se još jedan 5. oktobar tamo davne 2000. godine… Da li se neko seća? Ima li živih aktera i svedoka ondašnje revolucije i obaranja Slobodana Miloševića sa vlasti? Zašto ćutite? Kako se osećate kada vas sadašnja predsednica Skupštine Maja Gojković proziva i naziva – nasilnicima i lopovima? Po njenim „argumentima“, tada se desila samo velika pljačka i palež u Skupštini. Predsednica Skupštine danas više žali za nestalim stolicama i umetničkim delima nego za režimom kojem je i sama pripadala – sada joj je bolje, jer su njeni opet na vlasti i ona se oseća toliko moćnom i sigurnom da može da optuži ljude koji su rušili jednog diktatora, za krađu i palež. Jad i beda…\nKako smo 5. oktobra verovali da je sve moguće? I kako više sigurno nećemo gledati spodobe na vlasti koje smo upravo poslali u istoriju. Ali, vratili su se…\nDa li se sećate kako smo onda bili ponosni? Kako smo verovali da je sve moguće? I kako više sigurno nećemo gledati spodobe na vlasti koje smo upravo poslali u istoriju. Ali, vratili su se… U malo drugačijim izdanjima i pakovanjima, ali to su opet oni isti. I opet rade iste stvari kao i onda, i smeju nam se u lice i bahato likuju nad našom nesrećom. Ugledajmo se malo na Banjalučane i izađimo opet na ulice…\nIdemo na trgove da protestujemo i da tražimo našu pravdu koju smo izgubili posle 5. oktobra… Idemo i da podržimo ljude koji više od pola godine traže pravdu za ubijenog mladića iz Banjaluke… Idemo zbog ubijenih gardista… Zbog ubijenog premijera Đinđića… Zbog sebe, ljudi, da možemo sutra deci pogledati u oči.\n(Autonomija / naslovna fotografija, protesti u Banjaluci: Beta)


NovaEnergija.net » oflajn oflajn – NovaEnergija.net\nHome Tags Posts tagged with "oflajn"\nSada možete da koristite Gmail i kada ste offline\nŠta, međutim, raditi kada ste na putovanju, na nekom mestu na kome ne postoji dobra internet veza?\nGoogle je, izgleda, počeo da nudi rešenje ovog problema, odnosno oflajn mod za Gmail. To znači da će ovaj popularni mejl servis korisnicima ponuditi mogućnost da čitaju i odgovaraju na poruke čak i kada nisu “na netu”.\nPoslati mejlovi, kreirani oflajn, naravno neće moći da budu poslati pre nego što se uspostavi internet konekcija.\nViše detalja o Gmail oflajn modu, koji je deo novog dizajna servisa, mogu se naći na Googleovoj stranici za podršku.\nIzvor: B92 / Ubergizmo\nSada možete da koristite Gmail i kada ste offline was last modified: May 19th, 2018 by Ivana Karanović


Darko Lazić: Druženje sa najvernijim fanovima! - Muzika - Region - Vesti - Svet Plus\nNakon turbulentnog perioda koji je Darko Lazić prebrodio, sada je u potpunosti posvećen pripremi koncerta i svakodnevno vredno vežba sa bendom. U ponedeljak 21.10. 2019. godine, od 18 časova, samo osam dana do koncerta '' Novi početak'', Darko Lazić organizuje druženje sa najvernijim fanovima.\n19:35 21. OKT 2019.\nU ponedeljak 21.10. 2019 godine, od 18 časova, samo osam dana do koncerta '' Novi početak'', Darko Lazić će se sastati u Tržnom centru Stadion sa najvernijim fanovima. U neformalnoj atmosferi Darko će onim najsrećnijima pokloniti ulaznice za Sava centar.\nNajkreativnija pitanja će biti nagrađena kao i najbolji selfi sa poznatim pevačem uz hashtag #novipocetak #tcstadion\nKoncert Novi početak zakazan je za 29. Oktobar od 20 časova u Sava Centru.\nUz brojne obožavaoce, goste iz javnog života naše zemlje i kolege Darko će izvesti svoje najveće hitove ali i pesme Šabana Šaulića, Sinana Sakića kojima će odati počast za sve što su pružili narodnoj muzici.\nPored Darka na binu će kao specijalni gosti izaći njegova kuma Adreana Čekić, rođeni brat i popularni folker Aca Lukas koji najavljuje nezaboravnu žurku.\nDarko LazicdruzenjefanovikoncertSava centarNovi pocetakmuzika\nVlatko Stefanovski i V3 Trio ..\n19. maj 2021.. 11:49


Miščević: Prijem Kosova u Unesko bio bi štetan presedan\nŠefica pregovaračkog tima Srbije sa Evropskom unijom (EU) Tanja Miščević izjavila je danas da bi prijem Kosova u Organizaciju UN za obrazovanje, nauku i kulturu (Unesko) bio presedan koji bi naneo štetu daljem funkcionisanju te organizacije.\n„U međunarodnim organizacijama ima, na žalost, puno politike i ono što Srbija može da uradi je snažna diplomatska aktivnost, razgovor i objašnjavanje u Unesko koliko bi takav presedan naneo štete daljem funkcionisanju same organizacije“, rekla je Tanja Miščević za RTS povodom zahteva Kosova za članstvo u Unesko.\nMiščević je navela da je Srbija kao članica Unesko već protestovala i dodala da države koje nisu članice UN, teško mogu da postanu članice Unesko.\nOna je ukazala da se na Kosovu nalazi kulturna baština koja nije mala i koja nije samo srpska, nego civilizacijska tekovina i da se time mora baviti i Unesko.\nMinistar spoljnih poslova Ivica Dačić uputio je juče pismo generalnom sekretaru Ujedinjenih nacija (UN) Ban Ki Munu povodom namere Kosova da postane članica Uneska, u kojem je naglasio da je za Srbiju to neprihvatljivo.\n„Kosovo kao teritorija shodno važećoj i obavezujućoj rezoluciji SB UI 1244 (1999), pod upravom Ujedinjenih nacija, u kom kontekstu se ne može smatrati državom kao subjektom međunarodnog prava, ne može se samim tim kvalifikovati ni za prijem u Unesko“, naveo je Dačić.


Ovu Krivokapićevu optužbu, shvatamo i kao dio svojevrsne samoprojekcije, jer upravo je on postao premijer na talasima organizovanih protesta, kaže Nikolić\nA. Ka. / Antena M 08.04.2021\nCRNA GORA Nikolić: Krivokapić izgubio samokontrolu, narod na ulice izveo on i ministri svojim odlukama\nPokušaj Zdravka Krivokapića da po svaku cijenu zadrži poziciju premijera, tako što će neustavnim zakonskim rješenjima kojima se destabilizuje država i izazivaju podjele u društvu, podilaziti Demokratskom frontu, koji ga javno ponižava i prijeti njegovom smjenom je za svako žaljenje, poručuje Miloš Nikolić, portparol i poslanik DPS-a u Skupštini Crne Gore.\n-\tU tom smislu tumačimo i današnje optužbe koje je Krivokapić uputio na račun DPS-a i njenog predsjednika, jer nije narod na ulice izveo predsjednik Đukanović - već upravo premijer i njegovi ministri, svojim skandaloznim i netransparentnim radom i odlukama.\nOvu Krivokapićevu optužbu, shvatamo i kao dio svojevrsne samoprojekcije, jer upravo je on postao premijer na talasima organizovanih protesta, kojima su se rušile legitimne institucije, pod izgovorom promjene Zakona o slobodi vjeroispovijesti.\n08.04.2021 u 14:28\nUostalom, Krivokapiću bi bolje bilo da se ne bavi zamjenom teza, i pokušajem skidanja odgovornosti, već da se što prije utvrdi ko su njegovi službenici koji danas po ulicama automobilima gaze građane i objasni se javnosti da li je to metoda kojim će se ubuduće Vlada Crne Gore obračunavati sa neistomišljenicima.\nPodsjećamo premijera, da u skladu sa demokratskim načelima, svaki građanin ima pravo da mirno i uz poštovanje epidemioloških mjera, izrazi nezadovoljstvo i neslaganje sa odlukama Vlade Crne Gore kojima se želi destabilizovati država i urušiti temeljne vrijednosti ovog društva, i da njegova prijetnja samo pokazuje odsustvo njegove kontrole nad procesima kojima bi trebalo kao predsjednik Vlade da upravlja, ali i potpuni gubitak samokontrole - saopćio je Nikolić.\nMiloš Nikolić DPS Zdravko Krivokapić Crna Gora


Naslovna/Društvo/Golić: Elektronski do podataka potrebnih za započinjanje izgradnje\nMinistar za prostorno uređenje, građevinarstvo i ekologiju Republike Srpske Srebrenka Golić smatra da će sprovođenje “Inspajer” direktive EU omogućiti da se elektronski dolazi do podataka neophodnih za započinjanje izgradnje individualnog ili infrastrukturnih projekata.\n“Nadam se da će Republička uprava za geodetske i imovinsko-pravne poslove /RUGIPP/, u potpunosti sprovodeći ovu direktivu, biti servis građanima i institucijama u dugoročnom razvoju”, rekla je Golićeva novinarima u Banjaluci povodom završne konferencije “Impuls” projekta kojim se pruža tehnička i finansijska podrška nacionalnim katastarskim i kartografskim institucijama zapadnog Balkana da svoje poslovanje i razvoj u domenu infrastrukture prostornih podataka prilagode “Inspajer” direktivi EU.\nGolićeva, koja je i potpredsjednik Vlade Srpske, pojasnila je da je “Inspajer” direktiva EU veoma bitna zbog razmjene svih geopodataka između institucija i u smislu funkcionisanja elektronske Vlade, ali i da bi građani lakše došli do podataka kada je riječ o nekretninama.\n“Nadam se da će na današnjoj završnoj konferenciji biti dogovoreni neki novi projekti kako bismo mnoge institucije prilagodili savremenim evropskim trendovima i sprovodili evropske standarde da bi naši građani, privredni subjekti i institucije što lakše ostvarili svoja prava”, istakla je Golićeva.\nDirektor RUGIPP-a Bosiljka Predragović rekla je da je Uprava u okviru “Impuls” projekta razvila 10 elektronskih servisa što znači da oni koji koriste te podatke mogu da putem “Geoportala Republike Srpske” na jednom mjestu pristupe podacima.\n“U nadležnosti RUGIPP-a je vođenje `Geoportala Republike Srpske`, a i proizvodimo najviše geoprostornih podataka. Podaci koji bi se trebali nalaziti na ovom portalu, osim podataka RUGIPP-a, su i podaci Ministarstva za prostorno uređenje, građevinarstvo i ekologiju, Zavoda za statistiku, iz oblasti hidrogradnje i podaci jedinica lokalne samouprave. Cilj nam je da se svi uvežemo”, pojasnila je Predragovićeva novinarima u Banjaluci.\nPredragovićeva je ocijenila da je “Inspajer” direktiva teška za potpunu primjenu, budući da je riječ o dugotrajnom procesu, ali da Srpska uči na greškama zemalja EU i ide bržim korakom.\n“Cilj nam je da građani najlakše i najbrže dođu do potrebnih podataka”, poručila je Predragovićeva.\nOna je pojasnila da je “Impuls” projekat tokom nekoliko godina trajanja i zahvaljujući pomoći Švedske omogućio RUGIPP-u da se upozna o “Inspajer” direktivi EU, započne njeno sprovođenje s ciljem da geoprostorni podaci koje distribuišu budu na nivou koji će krajnjim korisnicima omogućiti brzo i efikasno korištenje.\n“Ovaj projekat je iznjedrio i sporazum između svih zemalja korisnika ovog projekta o razmjeni znanja i iskustava, ali i da potpišemo bilateralne sporazume o saradnji, između ostalog sa Crnom Gorom, Srbijom i Sjevernom Makedonijom”, navela je Predragovićeva.\n“Nastavićemo da podržavamo projekte u regiji zajedno sa partnerima koji će pobošljati život građana, zbog čega je i važan ovaj projekat o zemljišnoj administraciji”, poručila je Stromkvistova.\nProjekat “Impuls” je donatorski projekat Vlade Švedske kojim se pruža tehnička i finansijska podrška nacionalnim katastarskim i kartografskim institucijama zapadnog Balkana da svoje poslovanje i razvoj u domenu infrastrukture prostornih podataka prilagode “Inspajer” direktivi EU.\nambasador BiH EU nekretnine novi projekti pomoć projekat sporazum uređenje


Sberbank BH u saradnji sa Emirom Spahićem odabrala pet projekata iz pet škola fudbala koje će finansijski podržati u okviru kampanje "Napravite pravi potez"\nDonacija Sberbank BH po 5.000 KM za pet škola fudbala\nSberbank BH je u saradnji sa Emirom Spahićem, kapitenom bh. fudbalske reprezentacije odabrala pet škola fudbala kojima će biti donirano po 5.000 KM u okviru kampanje „Napravite pravi potez“. Škole fudbala koje su izabrane su: „Bambinosi“ Sarajevo, NK „Čelik“ Zenica, FK „Guber“ Srebrenica, „Colibri“ Živinice, te FK „Prekounje“ Bihać.\n„Na naš poziv za podršku škola fudbala prijavilo se više od 40 klubova i škola, te smo imali zaista težak izbor. Uz pomoć našeg kapitena Emira Spahića odabrali smo pet projekata koji najviše doprinose afirmaciji fudbala kod mladih“, izjavio je Vedran Peršić, vođa odjela Marketing i Komunikacije u Sberbank BH.\nPodsjećanja radi, „Napravite pravi potez“ je promotivna kampanja za zamjenski kredit koji je koncipiran da omogući građanima lakše i jednostavnije servisiranje postojećih zaduženja, uz brojne dodatne pogodnosti. Zaštitno lice ove kampanje, ali i Sberbank BH, je fudbalska zvijezda Emir Spahić koji je glavni protagonista TV spota za zamjenski kredit. Saradnja Spahića i Sberbank BH započela je početkom marta 2014. godine, u okviru ove saradnje je dogovorena i donacija školama fudbala u Bosni i Hercegovini, s ciljem afirmacije ovog sporta među mladima.


Preduzeće "Zenicagas" dobilo urbanističku saglasnost za izgradnju složene građevine za gasifikaciju grada Zenica - zenicainfo.ba\nNaslovnica Aktuelno Preduzeće “Zenicagas” dobilo urbanističku saglasnost za izgradnju složene građevine za gasifikaciju grada...\nPreduzeće “Zenicagas” dobilo urbanističku saglasnost za izgradnju složene građevine za gasifikaciju grada Zenica\n07/02/2022 - 14:37\nJavno preduzeće “Zenicagas” d.o.o. dobilo je Rješenje o urbanističkoj saglasnosti za izgradnju složene građevine za gasifikaciju grada Zenica – polietilenski distributivni gasovod koji će se graditi na području katastarskih općina Zenica III, Ričice, Crkvice, Zenica I, Zenica II, Podbrježje, Gradišće, Banlozi, Raspotočje, Janjići, Perin Han i Klopče, grad Zenica.\nPrema riječima Sandina Rizvanovića, direktora preduzeća “Zenicagas”, ovo Rješenje predstavlja prvi i najvažniji korak u legalnoj izgradnji primarnog polietilenskog distributivnog gasovoda na području cijelog grada Zenice.\n“Projekat izgradnje ovog primarnog distributivnog gasovoda jedan je od većih energetskih projekata u Bosni i Hercegovini. Ukupna dužina primarnog distributivnog polietilenskog gasovoda iznosi 39.423,44 m P> 8 bar. Postupak dobijanja Rješenja o urbanističkoj saglasnosti za cijeli grad Zenicu bio je izuzetno težak zadatak za preduzeće jer se radi o složenoj građevini koju je potrebno radi ispunjenja osnovnih uslova predviđenih Zakonom o prostornom uređenju i građenju ZDK i ispunjenje posebnih uslova za dobijanje navedenog Rješenja”, kaže Rizvanović.\nNapominje da je zbog izuzetnog i napornog rada Uprave i zaposlenik Javnog preduzeća “Zenicagas”, nakon sedam mjeseci dobiveno pomenuto Rješenje, a nakon čega će sada preduzeće “Zenicagas” pristupiti postupku dobijanja Okolinske dozvole za predmetni primarni distributivni gasovog na području Zenice. Poslije dobijanja Okolinske dozvole, preduzeće “Zenicagas” će pristupiti dobijanju Načelnog odobrenja za gradnju primarnog distributivnog gasovoda.\n“Preduzeće “Zenicagas” u narednim mjesecima će pristupiti i izgradnji primarnog distributivnog gasovoda na području Zenice, nakon ispunjenja svih zakonskih uslova za početak građevinskih i mašinskih radova. Dakle, jedan od najvažnijih zakonskih uslova dobijanje Rješenja o urbanističkoj saglasnosti za cijelu mrežu primarnog gasovoda, koji predstavlja jedinstvenu tehničko-tehnološku cjelinu, Javno preduzeće “Zenicagas” je uspješno ispunilo”, zaključuje Rizvanović.\nPrethodni članakTri predstave na ovosedmičnom repertoaru Zeničkog pozorišta\nNaredni članakZENICA: Nevrijeme izazvalo materijalnu štetu


"Histrion Promo 2010" od 2. do 4. septembra | Glas javnosti\nPočetna > Kultura > "Histrion Promo 2010" od 2. do 4. septembra\nBEOGRAD - Međunarodni festival studentskih pozorišta na romanskim jezicima - "Histrion 2010" biće održan u aprilu u Beogradu, a organizatori su odlučili da kao svojevrstan uvod prirede trodnevni program, od 2. do 4. septembra, u Institutu Servantes i Kulturnom centru "Reks".\nOvaj promotivni program, kako je danas najavljeno iz Instituta Servantes, obuhvata dva okrugla stola na temu "Studirati kroz pozorište" i "Umetnost prevođenja dramskih tekstova" i dve predstave na katalonskom jeziku, koje će izvesti studentske trupe "Korkada teatar" iz Barselone i "Pomereni teatar" iz Beograda.\nU okviru diskusije "Studirati kroz pozorište", 2. septembra u Institutu Servantes učesnici će u dijalogu sa studentima i ostalim posetiocima pokušati da odgovore na neka od pitanja koja se tiču afirmacije pozorišta kao metoda nastave.\n"Umetnost prevođenja dramskih tekstova" je tema drugog okruglog stola koji će biti održan u petak, 3. septembra, a razmatraće ključna pitanja za izradu prevoda jednog dramskog teksta - specifičnosti dramskog prevoda, poteškoće sa kojima se susreću prevodioci.\nU okviru programa promotivne edicije "Histrion festivala", 3. septembra, u Kulturnom centru "Reks" članovi "Pomerenog teatra" izvešće predstavu "Bufali" Paua Mira u režiji Hristine Vasić, dok će se sutradan predstaviti barselonski "Korkada teatar" sa komadom "Ima li koga sa druge strane" u režiji Žuana Fuljane i Šavijea Martinesa.\n"Histrion" je festival studentskog pozorišta, koji se bavi širenjem, upoznavanjem i približavanjem kultura romanskog govornog područja kulturama Balkana, te afirmacijom pozorišta kao metoda nastave i integracijom studentskih pozorišnih trupa u kulturne tokove u zemlji i regionu.\nProgram festivala je u pripremi, a trebalo bi da bude održan od 15. do 19. aprila sledeće godine.\nUlaz na sve najavljene programe u Institutu Servantes i "Reksu" je slobodan.\nfestival studentskih pozorišta


Banke izgubile 36 odsto profita – Ovako izgleda ceh kombinacije moratorijuma i krize – Bankar.rs\nHome/BANKE/Banke izgubile 36 odsto profita – Ovako izgleda ceh kombinacije moratorijuma i krize\nGuverner Centralne banke Crne Gore Radoje Žugić na konsultativnom saslušanju na skupštinskom Odboru za ekonomiju je kazao da su banke za tri meseca moratorijuma na otplatu kredita naplatile nešto preko 19 milliona evra, da je profit banaka pao 36 odsto, kao i da je u gubitku jedna sistemska banka.\nTokom konsultativnog saslušanja povodom moratorijuma na otplatu kredita, Žugić, na pitanje da li je trebalo otkazati kamate na moratorijum, odgovorio je pitanjem: “Da li je neko pošao da toči gorivo na benzinsku pumpu, a da nije platio gorivo?”, piše Cdm.\nPoslanik SDP-a Raško Konjević je kazao da je od Vlade dobio odgovor da je naplaćeno 36 milliona evra. Žugić je rekao da podatak nije tačan i objasnio da je to bila samo projekcija.\nOn je saopštio da je moratorijum koristilo 64 hiljada klijenata i ocenio je da je moratorijum bio pravedan. Guverner je saopštio da je profit banaka pao 36 odsto i naveo da je u gubitku jedna sistemska banka. Naveo je, takođe, da kamatne stope mnogo niže od tržišnih predstavljaju, između ostalog, ogroman rizik za ekonomiju.\n“Mogu dovesti do odobravanja kredita i klijentima koji nisu bili solventni ni pre kovid krize”, kazao je Žugić.\nOn je pred članovima Odbora saopštio da je na moratorijum bilo 64.000 klijenata, a da su sredstva koja su bila blokirana iznosila 1.319.000 evra.\nPoslanik SDP-a Raško Konjević pitao je Žugića koliko je tačno kamata obračunato za ovaj period. Konjević je kazao da će banke obračunati više kamata za ova tri meseca nego što je Vlada direktno pomogla privredu i građane.\nPitao je, takođe, Žugića da li smatra da su građani nakon što im je istekao moratorijum u boljoj finansijskoj situaciji, dodajući da je deset hiljada građana ostalo bez posla zbog ove krize.\nŽugić je saopštio da, od početka krize, odobreni krediti za građane iznose 74 miliona evra, te da je u taj proces ušlo 58 hiljada građana.\nGubici Koronavirus Kriza\nPregled štampe - utorak 07.07.2020.


Nakon Amerike i Kanada uvela nove sankcije Belorusiji\nKanada je uvela nove sankcije Belorusiji kao odgovor na „kršenje ljudskih prava“. One se odnose na ključne sektore beloruske ekonomije, hartije od vrednosti, finansiranje kredita, osiguranja, naftne derivate i proizvode od kalijuma.\nKanada zabranjuje operacije hartijama od vrednosti iz Belorusije, pre svega iz „Belorusbanke“, „Belinvestbanke“ i „Belagroprombanke“.Sankcije se odnose i na lica koja žive u Kanadi, kao i na Kanađane u inostranstvu, kojima se zabranjuje da posluju sa ovim sektorima.Podsetimo, američke vlasti su danas uvele novi paket sankcija protiv Belorusije koji predstavlja najveći set mera protiv te države koji je do sada uveden. Nove sankcije su obuhvatile 23 fizička lica i 21 organizaciju. Među njima su i biznismeni koji su usko povezani sa beloruskim predsednikom Aleksandrom Lukašenkom.Odnosi Belorusije sa zapadnim zemljama naglo su se pogoršali nakon predsedničkih izbora u ovoj zemlji održanim u avgustu 2020. godine na kojima je Lukašenko pobedio šesti put. Nakon izbora, u zemlji su počeli neodobreni masovni protesti praćeni nemirima. Proteste je gušila interventna policija pomoću specijalne tehnike i sredstava. Beloruske vlasti su više puta izjavljivale da se protestne akcije koordinišu iz inostranstva. Lukašenko je optužio Zapad za direktno mešanje u situaciju u zemlji i isticao da nemire režiraju Sjedinjene Američke Države.Evropska unija, Velika Britanija, Sjedinjene Američke Države, Kanada i brojne druge zemlje postepeno su uvodile sankcije beloruskim zvaničnicima, kao i određenim preduzećima, optužujući Minsk za neregularnosti na izborima i kršenja ljudskih prava. Evropska unija takođe je prvi put uvela ekonomske sektorske sankcije.\nKanada? Zemlja sa " demokratskim" masovnim decijim grobnicama.\nrusija, sankcije, belorusija, kanada\n© Flickr / Lesley WilsonKanadska zastava\nKanada je uvela nove sankcije Belorusiji kao odgovor na „kršenje ljudskih prava“. One se odnose na ključne sektore beloruske ekonomije, uključujući i hartije od vrednosti, finansiranje kredita, osiguranja, naftne derivate i proizvode od kalijuma, saopštila je kanadska Vlada.\n„Ministar spoljnih poslova Mark Garno je danas objavio nove sankcije u okviru Akta o specijalnim ekonomskim merama, a kao odgovor na grubo i sistematsko kršenje ljudskih prava u Belorusiji. Ove nove mere se odnose na ograničenja u ključnim sektorima beloruske ekonomije i minimiziraju dostup beloruskih državnih subjekata međunarodnim finansijama“, navodi se u izjavi na sajtu kanadske vlade.\nKanada zabranjuje operacije hartijama od vrednosti iz Belorusije, pre svega iz „Belorusbanke“, „Belinvestbanke“ i „Belagroprombanke“.\nSankcije se odnose i na lica koja žive u Kanadi, kao i na Kanađane u inostranstvu, kojima se zabranjuje da posluju sa ovim sektorima.\nPodsetimo, američke vlasti su danas uvele novi paket sankcija protiv Belorusije koji predstavlja najveći set mera protiv te države koji je do sada uveden. Nove sankcije su obuhvatile 23 fizička lica i 21 organizaciju. Među njima su i biznismeni koji su usko povezani sa beloruskim predsednikom Aleksandrom Lukašenkom.\nPet zemalja pridružilo se evropskim sankcijama Belorusiji – ovog puta bez Srbije\nOdnosi Belorusije sa zapadnim zemljama naglo su se pogoršali nakon predsedničkih izbora u ovoj zemlji održanim u avgustu 2020. godine na kojima je Lukašenko pobedio šesti put. Nakon izbora, u zemlji su počeli neodobreni masovni protesti praćeni nemirima. Proteste je gušila interventna policija pomoću specijalne tehnike i sredstava. Beloruske vlasti su više puta izjavljivale da se protestne akcije koordinišu iz inostranstva. Lukašenko je optužio Zapad za direktno mešanje u situaciju u zemlji i isticao da nemire režiraju Sjedinjene Američke Države.\nEvropska unija, Velika Britanija, Sjedinjene Američke Države, Kanada i brojne druge zemlje postepeno su uvodile sankcije beloruskim zvaničnicima, kao i određenim preduzećima, optužujući Minsk za neregularnosti na izborima i kršenja ljudskih prava. Evropska unija takođe je prvi put uvela ekonomske sektorske sankcije.\nLiderka beloruske opozicije poručila Americi: Ne ustručavajte se da uvedete sankcije režimu\n20 Jul, 10:12\n10 Avgust, 00:46


U Albaniji se održavaju parlamentarni izbori\nU Albaniji se u nedjelju održavaju parlamentarni izbori na kojima će se glavna bitka voditi između Demokratske stranke (DS) premijera Saljija Beriše i opozicione Socijalističke partije (SP), javile su agencije. Više od tri miliona Albanaca će izabrati 140 poslanika među kandidatima 34 stranke i nekoliko koalicija.\nPrema posljednjim anketama, DS ima prednost od dva posto glasova, ali rezultate istraživanja treba primiti s velikom rezervom. Nijedna stranka neće, kako izgleda, moći dobiti apsolutnu većinu glasova pa bi Pokret za socijalističku integraciju Iljira Mete mogao odigrati presudnu ulogu u formiranju koalicione vlade, prenijele su novinske agencije.\nU kampanji je premijer Beriša sebi u zaslugu pripisivao nedavni ulazak Albanije u NATO, podnošenje kandidature za članstvo u Evropsku uniju, kao i izgradnju autoputa ka Kosovu.\n"Mi ćemo da izgradimo evropsku Albaniju, da pretvorimo san u javu", poručio je s posljednjeg mitinga premijer Beriša.\n"Mi vodimo zemlju na novi put i promijenit ćemo sve što nije mijenjano u posljednjih 18 godina", poručuje lider socijalista Edi Rama, popularni gradonačelnik Tirane.\nBeriša i Rama obećavaju da će uvesti zemlju u EU, ubrzati privredni rast, povećati zaposlenost i obračunati se s kriminalom. Iz SP optužuju Berišu, njegovu porodicu i najbliže sljedbenike za mnoge finansijske skandale i istovremeno ukazuju na nepravilnosti u biračkim spiskovima.\nSadašnji parlamentarni izbori izazvali su veliku pažnju u Bruxellesu, što se objašnjava mnogim nepravilnostima prilikom glasanja ranijih godina.\nGlasanje će pratiti 500 stranih promatrača.\n"Ovog puta izbori moraju da budu demoratski i fer. Više ne može biti izgovora i izvinjenja", upozorili su predstavnici Organizacije za evropsku sigurnost i suradnju (OSCE).\nPremijer Beriša pozvao je, na završetku kampanje, sve Albance da doprinesu kako bi predstojeći izbori bili najbolji ikad održani u toj zemlji.\nBeriša je također istaknuo da će tokom izbora biti upotrijebljena najmodernija tehnika koja će omogućiti elektronsko registriranje građana, sastavljanje digitalne liste glasača i elektronsko prebrojavanje glasova pred kamerama.


Kina testira 200.000 uzoraka krvi iz Vuhana u okviru istrage o porijeklu korone | Kodex.ME\nKina se sprema da testira uzorake krvi iz Vuhana u okviru istrage o porijeklu korona virusa. Zemlja se suočava sa sve većim pritiskom da konačno završi istragu o virusu i cijelom svijetu saopšti vijest koja će sve druge baciti u drugi plan - kako je nastao virus koji paralisao svet prije dvije godine, piše Nova.rs.\n13. 10. 2021 - 17:27 Autor: D.P.\nSkladište od 200.000 uzoraka krvi, uključujući i one iz posljednjih mjeseci 2019. godine, formirano je u februaru ove godine od istraživačke grupe Svjetske zdravstvene organizacije (SZO), kao mogući izvor ključnih informacija koje bi mogle da utvrde kada i gdje je virus zarazio prvog čovjeka.\nZvaničnik kineske Nacionalne zdravstvene komisije rekao je za CNN da su pripreme za testiranje trenutno u toku i potvrdio da će se ono obaviti kada dođu do krajnje granice.\n- Ovo nam pruža najbolje uzorke u realnom vremenu. Oni će apsolutno sadržati vitalne tragove - ocijenio je viši saradnik za globalno zdravlje Kine Landžong Huang.\nIpak, profesor epidemiologije na Univerzitetu Kolumbija Morin Miler smatra da je Kina već izgubila vjerodostojnost u ovom slučaju. Miler vjeruje da je najbolje rješenje dozvoliti stranim stručnjacima da učestvuju u procesu analize krvi.\n- Niko neće vjerovati bilo kakvim rezultatima koje Kina prijavi, ako u najmanju ruku nema kvalifikovanih posmatrača - rekla je ona.\nIako je Vuhan prvi slučaj zaraze koronom prijavio 8. decembra 2019. godine, mnogi smatraju da se ovo vjerovatno nije bio „primarni slučaj zaražavanja“.\nDr Vilijam Šafner sa odjeljenja za infektivne bolesti Univerziteta Vanderbilt rekao je da uzorci predstavljaju „fascinantnu priliku“.\n- Ti uzorci mogu čak ukazivati na to ko je bio prvi inficiran, gdje je zaražen, kao i koje je starosne dobi - ocijenio je Šafner.\nHuang je istakao da je nejasno „u kojoj mjeri će spoljni svijet vjerovati da su nalazi vjerodostojni ili uvjerljivi“, ali testiranje predstavlja priliku za Kinu da „pokaže svijetu da ozbiljno misli o depolitizaciji istrage o porijeklu“.\n- Ključne informacije o porijeklu virusa postoje u Narodnoj Republici Kini, ali su kineski zvaničnici od početka radili na sprečavanju međunarodnih istražitelja da im pristupe - rekao je Bajden.


uto jul 9\nŠto znači da radnik ukoliko odluči da tuži agenciju u isto vreme i o istom trošku može odgovornost da zatraži i od poslodavca, što trenutnim tekstom zakona nije predviđeno. Sve ostale primedbe nisu prihvaćene, a pre poslodavaca, kako tvrde sindikati, protiv njih su bili predstavnici države.\nPotpredsednik Samostalnog sindikata Duško Vuković kaže za Danas da je na poslednjoj sednici zapelo već „kod naslova“, ali da to nije najveći problem.\n“Direktiva EU govori o radu kod preduzeća, a kod nas se već u naslovu zakona govori o agencijskom zapošljavanju. U Evropi se reguliše status radnika koji rade kod preduzeća na ovaj način, dok se kod nas samim naslovom zanemaruje suština, a ona je u tome da vam ovaj zakon omogući da se na kratko vreme zaposlite i budete osigurani, a ne da to bude trajno rešenje”, ističe Vuković.\nU Srbiji trenutno između 70.000 i 100.000 ljudi radi preko više od 100 agencija koje se bave privremenim zapošljavanjem, međutim, njihov rad nije regulisan nijednim zakonom. Radnici na „lizing“ trenutno nemaju pravo na godišnje odmore i bolovanja, ali ni na tople obroke i naknadu za prevoz.\nOvaj zakon, čija se primena očekuje početkom naredne godine, radnicima preko agencija bi trebalo da obezbedi jednaka prava kao i onima koji prema Zakonu o radu rade na određeno ili neodređeno kod poslodavca. Rad preko agencija bi trebalo da, kao i do sada, bude ograničen na 24 meseca, a zakon će zaposlenima na ovaj način omogućiti isplatu zarade, bolovanja, regres, topli obrok, prevoz.\n“Ovaj zakon bi trebalo posmatrati kao leks specijalis za privremene i povremene poslove i nikako drugačije. Jedna od naših primedbi, koja takođe nije prihvaćena, bila je da svaka agencija mora da da bankarsku garanciju na šest miliona dinara. Osim toga, tražili smo da postoji i ograničenje, odnosno da poslodavac koji ima 100 radnika može preko agencije da zaposli najviše još 10 radnika, a to je 10 odsto. Ali ni taj predlog nije naišao na odobravanje”, napominje naš sagovornik.\nZa sindikate je ključno i to, ističe Vuković, što nije prihvaćen ni predlog da se radnicima koji bi radili preko agencija za zapošljavanje jemči pravo na sindikalno organizovanje i mogućnost da potpišu kolektivni ugovor koji bi štitio njihova prava.\nSindikat je tražio i da se kaznene odredbe izjednače sa kaznama koje propisuje Zakon o radu, ali socijalni partneri, kako kaže Vuković nisu imali ni za to sluha.\n“Ostalo je mesec dana da uložimo napor i do kraja juna se dogovorimo o tome kako bi trebalo da izgleda tekst zakona. Uveren sam, želim da verujem da će uvažiti naše sugestije, ako ih ne uvaže mi u sindikatu nećemo dati pozitivno mišljenje”,napominje Duško Vuković.


TV Most - EP o stabilizaciji i pridruživanju Srbije\nEP o stabilizaciji i pridruživanju Srbije\nŠesta sednica Parlamentarnog odbora za stabilizaciju i pridruživanje EU i Srbije biće održana danas i sutra u Evropskom parlamentu u Strazburu, najavljuje portal "Juropean Vestern Balkans" (European Western Balkans).\nNa sednici će učestvovati članovi odbora koji čine poslanici Narodne skupštine Srbije i predstavnici EP iz svih poslaničkih grupa, a nakon dvodnevne sesije očekuje se da parlamentarci usvoje zajedničku Deklaraciju sa preporukama Parlamentarnog odbora za stabilizaciju i pridruživanje EU i Srbije.\nSednicom će kopredsedavati Eduard Kukan, slovački poslanik u EP, i Vladimir Orlić, narodni poslanik u Skupštini Srbije.\nPrema saznanjima portala "Juropean Vestern Balkans" (EWB), tokom dvodnevnog zasedanja poslanici oba parlamenta razmeniće mišljenja sa Danijelom Šaerom, ambasadorom Estonije u Srbiji, s obzirom na to da Estonija u drugoj polovini predsedava Savetom EU.\nNa sednici će u dijalogu ispred Evropske komisije učestvovati Veva Ruiz, direktorka za Zapadni Balkan u direktoratu za susedsku politiku i pregovore o proširenju, kao i Eduard Auer, rukovodilac odeljenja za Zapadni Balkan u Evropskoj službi za spoljne poslove. U radu Odbora će učestvovati i Ksenija Milenković, ispred Ministarstva za evropske integracije Srbije.\nKukan je ocenio da je predstojeći sastanak Parlamentarnog odbora za stabilizaciju i pridruživanje dobra prilika da se otvoreno razgovara o izazovima i problema Srbije u procesu pristupanja EU.\n"Razgovaraćemo o pitanjima osnovnih prava i sloboda, funkcionisanja demokratskih institucija i uloge parlamenta u procesu integracije Srbije. Štaviše, posmatramo sa posebnim interesom i dugo čekani dijalog u Srbiji o budućnosti Kosova i želimo da naučimo od naših partnera kako će ovaj dijalog funkcionisati", rekao je za on za EWB.\nKukan je najavio raspravu o ljudskim pravima, sa posebnim naglaskom na rodnoj ravnopravnosti i nasilju u porodici, i rekao da je pre samo nekoliko meseci Evropski parlament naglasio značaj ovih pitanja u kontekstu regiona Zapadnog Balkana.\nPoslanici će razmatrati i pitanja pristupnih pregovora Srbije, dijaloga Beograda i Prištine, ulogu nezavisnih regulatornih tela, pitanja iz oblasti ekonomije, zapadnobalkanske migracione rute, kao i saradnje EP i Narodne skupštine Srbije.\n"Očekujem da će nam ovaj sastanak parlamentarnog odbora za stabilizaciju i priduživanje dati priliku da bolje razumemo situaciju u Srbiji i omogućimo našim partnerima iz Narodne skupštine da razumeju naše stavove o ključnim pitanjima vezanim za proces integracije Srbije", zaključio je Kukan.\nŠesta sednica Parlamentarnog odbora za stabilizaciju i pridruživanje EU i Srbije trebalo je da bude održana u Strazburu na proleće, ali je zbog zamrzavanja putovanja u Francusku na tri meseca od strane Vlade Srbije, a zbog odluke suda u Kolmaru, otkazana.\nPeta sednica Odbora održana je septembra 2016. i zajedničkom Deklaracijom posebno je pozdravljeno otvaranje pregovaračkih poglavlja 23 (pravosuđe i osnovna prava) i 24 (pravda, sloboda i bezbednost) i tekuća reforma javne uprave, navodi EWB.


Problematični finansijski poredak :: Paralaks\nSrbija je u tranformaciju ka kapitalističkom društvu, liberalne demokratije, ušla nakon sankcija tokom kojih su finansijski tokovi omogućili akumulaciju kapitala na društveno neprihvatljiv način.\nEtablirani centri moći, formirani na takav način i u nedemokratskim uslovima, predstavljaju pretnju tranziciji i normalnom životu građana kako kvaziinstitucionalnim tako i vaninstitucionalnim funkcionisanjem, tako što stvaraju realnost u kojoj nisu svi jednaki pred zakonom, a u kojoj se vladavina prava relativizuje na nivo apstraktnog političkog koncepta.\nKada se suočava sa rizicima organizovanog kriminala, u čemu je ključna tačka finansijsko tržište odnosno još konkretnije pranje novca, građansko društvo mora da obezbedi adekvatan pritisak na administeaciju da nametne razobličenje svih umešanih i tako smanji rizike od korupcije i neutrališe očigledne slabosti institucija i sistema.\nCilj je da se obezbedi i da potencijalno finansiranje terorizma neće biti sigurno u periodu kada Srbija još uvek nema razrađene procedure i mehanizme niti je članica međunarodnih sporazuma koji se bave ovim problemom. U najboljem je interesu građanskog društva da zahteva efikasnost institucija i da doprinese rešenjima ovog međunarodnog problema.


Zvezdinih 30 za Tursku: Milojević otpisao jednog stranca! - Sportska centrala\nZvezdinih 30 za Tursku: Milojević otpisao jednog stranca!\n26 jan 2019. 09:45\nCrvena zvezda će glavni deo zimskih priprema obaviti u Turskoj.\nU Antaliju su crveno-beli krenuli u subotu rano ujutru, a planirano je da se ostane do 9. februara.\nStrateg srpskog šampiona Vladan Milojević na put je poveo 30 fubalera:\nU Beogradu je ostao Brazilac Džonatan Kafu i jasno je da Milojević ne računa na njega u nastavku sezone. U klubu iz Ljutice Bogdana da će krilni fudbaler pronaći neki novi angažman, jer ima visoku platu..\nZvezda će u Antaliji odigrati i pet prijateljskih utakmica, prvu već 28. januara protiv nemačkog niželigaša Nordhauzena od 17 sati. Dva dana kasnije je duel sa Austrijom iz Beča (15 časova), a 2. februara sa Ludogorecom (15h). Zvezda će proveru protiv Rabotničkog imati 5. februara takođe od 15 sati, dok će u istom terminu 8. februara odmeriti snage sa Mariborom.


ePdunavlje: Parović pozvao na podršku Srpskoj naprednoj stranci\nMiroslav Parović, lider koalicije "DAJEM REČ – Srpska radikalna stranka - dr Vojislav Šešelj, Pokret SNAGA SRBIJE-BK-DRAGOMIR KARIĆ, NARODNI SLOBODARSKI POKRET - Miroslav Parović", priznao je izborni poraz i pre izbora.\nSuočen sa rezultatima telefonske ankete, koji pokazuju da će ova lista pod rednim brojem , na izborima u nedelju 25. marta osvojiti svega 1.25 odsto, Parović se zahvalio na podršci i pozvao sve simpatizere ove koalicije da podrže listu br. 1 "Aleksandar Vučić - Zato što volimo Smederevsku Palanku - Srpska napredna stranka".\n- Budući da smo ozbiljno ispod cenzusa, a poštujemo energiju i podršku koju Srpska napredna stranka ima u narodu, mi Slobodari, stajemo na stranu Aleksandra Vučića i Srpske napredne stranke. Zato što volimo Smederevsku Palanku!!!, objavljeno je na fejsbuk stranici Narodnog slobodarskog pokreta - Smederevska Palanka.


Lutalice pravo u laboratoriju – Semendria\n23. novembar 2012. DRUŠTVO – Izvor: “Na dlanu” – Skupština grada Smedereva ozakonila je eksperimente nad psima i mačkama lutalicama, piše portal “Na dlanu”.\nNaime, kako piše taj portal, dok se u svetu donose stroge norme koje ogranižavaju eksperimente nad životinjama, Skupština Grada Smederava je na 36. sednici održanoj 23. januara 2012. godine ozakonila takve postupke.\n“Na dlanu” piše da je tada usvojena Odluku o uslovima držanja, postupanja i zaštite domaćih životinja na teritoriji Grada Smederava, koja na prvi pogled deluje kao ozvaničenje zaštite prava životinja, posebno napuštenih pasa i mačaka.\nMeđutim, ovu odluku gradske vlade Smedereva nikako ne bi trebalo čitati “dijagonalno”, već vrlo detaljno pogledati svaki član koji krije pristupe prevaziđene u brojnim, modernim evropskim zemljama, navodi taj portal i dodaje da je i Fejsbuk grupa “S.O.S. abendend Pets” uvidela da pomenuta Odluka u sebi sadrži ozakonjenje eksperimentisanja nad životinjama.\nNaime, ta grupa je izdvojila, kaosporan, član 40. koji se tiče uhvaćenih pasa i mačaka lutalica, odnosno njihove sudbine nakon hvatanja: “Nakon isteka roka iz člana 35. i 38. ove Odluke, uhvaćeni i oduzeti psi i mačke mogu da se ustupe naučnoistraživačkim i drugim ustanovama, pravnom ili fizičkom licu, uz naknadu troškova hvatanja, prevoza i čuvanja, uz prethodnu saglasnost veterinarskog inspektora. Psi i mačke iz stava 3. ovog člana, pre ustupanja mo raju da budu pregledani, vakcinisani, kastrirani, odnosno sterilisani i obeleženi na odgovarajući način.”\n« Fudbal: Partizan – Smederevo\nTroje uhapšeno zbog tuče i pucnjave u kafani »


Šešelj: Stranke bi na izbore trebalo da idu samostalno\nLider radikala protiv koalicija\n21.01.2016. 15:34h 24.11.2016. 20:54h\nBEOGRAD - Redovni lokalni i pokrajinski i najavljeni republički parlamentarni izbori u Srbiji nalažu da se preispita pitanje medijske zastupljenosti svih stranaka učesnika, izjavio je danas lider SRS Vojislav Šešelj i ocenio da bi na izbore svaka stranka trebalo da ide samostalno, a ne u koaliciji.\nZa SRS je jedino moralno da stranke samostalno izađu na izbore, jer je to, kako navodi Šešelj, u skladu sa izbornim zakonom koji je propisao cenzus za ulazak u Narodnu skupštinu.\n"Pozivamo i sada vladajuću SNS da prestane da sa sobom 'šlepa' marginalane stranke i da u parlament ubacuju stranke za koje ni najbliži srodnici njihovih lidera ne bi glasali", rekao je Šešelj na konferenciji za novinare.\nU tom smislu, dodao je, državna televizija treba da bude apsolutno neutralna u odnosu na sve političke partije i svima čije liste budu proglašene mora obezbediti iste uslove za predstavljanje u kampanji. "Pošto su sve političke partije, osim vladajućih, u veoma teškoj finansijskoj situaciji, SRS zahteva da se postigne dogovor da svaka politička partija čija lista bude proglašena, dobije na državnoj televiziji, odnosno javnom servisu određeni broj minuta za emitovanje propagandnih spotova besplatno", naveo je Šešelj.\nTakođe, SRS zahteva da privatne televizije sa nacionalnom frekvencijom dobiju određene zadatke u stranačkom predstavljanju da moraju biti ravnopravne prema svim strankama. "Zahtevamo da se cene političke propagande na tim televizijama ograniče, da se postigne dogovor, konsenzus i pravna obaveza svim televizijama sa nacionalnom frekvencijom da njihove cene ne mogu preći određen limit", rekao je Šešelj.\nKomentarišući presudu Oliveru Ivanoviću, Šeselj je ocenio da ta presuda ima "izrazito antisrpski karakter", te da ju je doneo potpuno nelegalni sud. "Nemamo mi ništa lepo da kažemo o političkom angažmanu i ideološkom usmerenju Olivera Ivanovića, ali ne možemo da prihvatimo da se bilo koji Srbin osuđuje bez dokazane krivice", rekao je Šešelj. Upitan kakav rezultat očekuje na izborima, rekao je da je stav SRS da ozbiljne šanse za ulazak u parlament imaju SRS, SNS i demokrate, imajući u vidu zahtev radikala da niko sa sobom ne "šlepa male, marginalne stranke".\n"Ali, pošto očekujemo da će i naprednjaci i demokrate opet da sa sobom šlepaju takve stranke, opet ćemo imati u skupštini jednu, sa aspekta osnovnih principa parlamentarne demokratije neprirodnu situaciju", ocenio je Šešelj.


Vučić: Mercedes, Boš i japanske firme u Srbiji - Ekonomija - Dnevni list Danas\nPočetna » Vesti » Ekonomija » Vučić: Mercedes, Boš i japanske firme u Srbiji\nPrvi potpredsednik Vlade Srbije Aleksandar Vučić izjavio je da će u Srbiju stići brojne strane kompanije, među kojima su nemački Mercedes i jedna japanska firma. „Želimo da Srbija bude mnogo jača u ekonomskom pogledu nego što je bila do danas.\nRazgovori s Mercedesom o Ikarbusu ušli su u završnu fazu, a očekujemo dolazak Mercedesa i u FAP u Priboju“, najavio je Vučić u Vladi Srbije. Prema njegovim rečima, u novembru će u Pećincima biti otvorena Bošova fabrika u kojoj će se zaposliti oko 600 radnika, a kako je naveo, prvi put posle 13. godina u Srbiju će doći i japanske kompanije. „Očekujemo da će jedna japanska kompanija iz oblasti autoindustrije otvoriti 1.000 radnih mesta“, najavio je potpredsednik. On je kazao da se svakog dana razgovara s novim ministrom finansija Lazarom Krstićem i drugim ljudima sa kojima se prave ozbiljni dugoročni planovi za ekonomski oporavak zemlje. Vučić je istakao da će on lično insistirati da u Srbiji svi plaćaju porez i da neće biti izuzetka.